title: Kontaktikulma

text:
Tasapainotilanteelle saadaan yhtälö
missä formula_2 on kaasufaasin (G) ja kiinteän faasin (S) välinen pintajännitys, formula_3 on nestefaasin (L) ja kiinteän faasin välinen pintajännitys ja formula_4 kaasufaasin ja nestefaasin välinen pintajännitys. [1] Yhtälö tunnetaan Youngin yhtälönä, ja kulmaa θ kutsutaan Youngin kontaktikulmaksi.


title: Kontaktikulma

text: Kontaktikulman ollessa < 90 °, cos θ > 0, jolloin nestefaasin ja kiinteän faasin välinen pintajännitys formula_3 on pienempi kuin kaasufaasin ja kiinteän faasin välinen pintajännitys formula_2. Tällöin neste kostuttaa kiinteän aineen. Jos kontaktikulma on 0 °, pinta on täydellisesti kostunut.


title: Kontaktikulma

text: Kontaktikulman ollessa > 90 °, cos θ < 0, jolloin nestefaasin ja kiinteän faasin välinen pintajännitys formula_3 on suurempi kuin kaasufaasin ja kiinteän faasin välinen pintajännitys formula_2. Tällöin neste ei kostuta kiinteää ainetta.


title: Kontaktikulma

text:
Youngin yhtälön kolme parametria formula_2, formula_3 ja formula_4 määrittelevät yhden kontaktikulman θ. Käytännössä kuitenkin kiinteällä pinnalla olevan nestepisaran tila ei ole aina tasapainossa, eikä mitattu kontaktikulma aina vastaa Youngin kontaktikulmaa θ.
Kun kolmen faasin rajapinta on liikkeessä, muodostuvaa kontaktikulmaa kutsutaan dynaamiseksi kontaktikulmaksi. Mittaamalla kontaktikulma, kun nestepisaraa laajennetaan ja pienennetään, saadaan etenevä kontaktikulma formula_12 (advancing contact angle) ja vetäytyvä kontaktikulma formula_13 (receding contact angle). Näiden kulmien välistä erotusta kutsutaan hystereesiksi H,


title: Kontaktikulma

text: Kontaktikulman hystereesin katsotaan aiheutuvan pinnan epätasaisuudesta ja/tai heterogeenisuudesta. Ideaalisilla kiinteillä pinnoilla hystereesiä ei esiinny, ja mitattu kontaktikulma vastaa Youngin kontaktikulmaa θ.


title: Kontaktikulma

text: Kontaktikulman suuruus riippuu kontaktissa olevien aineiden ominaisuuksista. Mikäli neste ja kiinteä faasi ovat samankaltaisia (molemmat joko hydrofobisia tai hydrofiilisiä), kontaktikulma on pieni. Mikäli neste- ja kiinteäfaasi ovat keskenään erilaisia (toinen hydrofobinen ja toinen hydrofiilinen), kontaktikulma on suuri. Esimerkiksi veden ja monien hiilivetyjen sekä Teflonin (polytetrafluorieteeni) väliset kontaktikulmat ovat suuria. Kun veden ja pinnan kontaktikulma θ > 150 °, sanotaan pinnan olevan superhydrofobinen. Kun veden ja pinnan välinen kontaktikulma θ < 10 °, pintaa kutsutaan superhydrofiiliseksi. Ominaisuuksiltaan erilaisia pintamateriaaleja löytyy esimerkiksi kasvien lehdistä. Joidenkin kasvien lehdet osoittavat superhydrofobisuutta, kuten kaalin (Brassica Oleracea )lehdet , kun taas erään petunialajikkeen (Ruellia Devosiana) lehdet ovat hyvin hydrofiiliset.


title: Kontaktikulma

text: Itsepuhdistuvat pinnat perustuvat pinnan superhydrofobisuuteen. Lika tarttuu pinnalta pois kierivään vesipisaraan. Tulevaisuudessa materiaaleja, joiden välinen kontaktikulma on suuri, voidaan käyttää esimerkiksi jäänestosovelluksissa.


title: Kontaktikulma

text: Kontaktikulman mittaamiseen on lukuisia menetelmiä. Yleisin näistä on pisaramenetelmä. Muita menetelmiä ovat muun muassa Wilhelmyn levy –menetelmä ja kapillaarinousumenetelmä.


title: Kontaktikulma

text: Taulukossa on esimerkkejä veden ja glyseriinin kontaktikulmista erilaisilla pinnoilla.


title: Rauman pohjoinen saaristo

text: Rauman pohjoiseksi saaristoksi kutsutaan Rauman saariston pohjoisosaa, joka ulottuu Rauman kaupungin sekä Eurajoen kunnan alueille. Sen suurimpia saaria ovat Nurmes, Reksaari ja Omenapuumaa sekä Eurajoen Olkiluoto. Muita saaria ovat muun muassa Munakari, Kaunissaari, Kivi-Reksaari, Voitka, Pask-Aikko, Susikari ja Kalla. Merkittäviä vesialueita ovat Nurmeksen, Reksaaren ja Omenapuumaan keskelle jäävä Haapasaarenvesi, Olkiluodon edustan Olkiluodonvesi sekä Sorkanlahti. Osa saaristosta kuuluu myös Selkämeren kansallispuistoon.


title: Alec Issigonis

text: Alexander Arnold Constantine Issigonis CBE, FRS, RDI (18. marraskuuta 1906 Smyrna – 2. lokakuuta 1988 oli kreikkalaissukuinen brittiläinen autosuunnittelija, joka muistetaan parhaiten monia uusia ratkaisuja sisältäneen pikkuauto Minin suunnittelijana 1950-luvun lopulta.


title: Alec Issigonis

text: Alec Issigonis syntyi Turkissa sijainneessa kreikkalaisyhdyskunnassa Smyrnassa (nyk. İzmir), jonne hänen isoisänsä oli muuttanut Paroksen saarelta Kreikasta rakentamaan brittiläisten kanssa rautatietä. Isoisä oli onnistunut sitä myötä saamaan Britannian kansalaisuuden, joka periytyi hänen jälkeläisilleenkin. Alec Issigonisin isä Constantine oli opiskellut Englannissa ja hänen äitinsä oli saksalaista sukua.


title: Alec Issigonis

text: Issigonisin perhe pakeni Smyrnan suurta paloa Maltalle 1922. Samana vuonna isä Constantine kuoli, ja äiti lapsineen päätti muuttaa Britanniaan. Siellä Alec Issigonis opiskeli Lontoon Battersean polyteknisessä oppilaitoksessa ja suoritti myös Lontoon yliopiston kursseja.


title: Alec Issigonis

text: Issigonis työskenteli 1930- ja 1940-luvuilla suunnittelijainsinöörinä Humber-autonvalmistajan palveluksessa ja ajoi samalla kilpaa menestyksellisesti. Austin Seven -kilpa-autoonsa tekemän uudenlaisen etuakselirakenteen ansiosta hän pääsi työhön Austin Motor Companyyn, josta hän siirtyi pian Morris Motors -yhtiöön. Siellä ensimmäinen hänen pääsuunnitteluvastuulleen tullut automalli oli Morris Minor, jota valmistettiin vuodesta 1948 aina vuoteen 1971. Kun Austin ja Morris vuonna 1952 yhdistyivät British Motor Corporationiksi, Issigonis siirtyi Alvis-yhtiön palvelukseen. Siellä hän suunnitteli täysalumiinisella V8-moottorilla varustetun ja monia uudenlaisia ratkaisuja sisältäneen automallin, jonka tuotantoon viemiseen Alvis-yhtiöllä ei kuitenkaan ollut resursseja.


title: Alec Issigonis

text: Vuoden 1955 lopulla BMC houkutteli Issigonisin takaisin palvelukseensa Austinin Longbridgen tehtaalle ja antoi hänelle tehtäväksi kolmen automallin suunnittelun. XC/9001:n oli määrä olla suuri ja mukava, XC/9002:n keskikokoinen perheauto ja XC/9003:n pieni kaupunkiauto. Issigonis aloitti työnsä suuremmista malleista, kunnes vuoden 1956 Suezin kriisi aiheutti polttoainepulaa ja hänen pyydettiin saattamaan pikkuautosuunnitelma tuotantoon niin pian kuin mahdollista. Elokuussa 1959 automalli esiteltiin nimillä Morris Mini Minor ja Austin Seven, joka pian vaihdettiin nimeksi Austin Mini. Siitä tuli kaikkien aikojen eniten myyty brittiläinen automalli, jota valmistettiin 5,3 miljoonaa kappaletta. Sen perusrakenne poikittain edessä sijaitsevine moottoreineen tuli muodostumaan pikkuautojen standardiratkaisuksi seuraavina vuosikymmeninä.


title: Alec Issigonis

text: Vuonna 1961 Issigonis ylennettiin BMC:n tekniseksi johtajaksi ja hänen tehtäväksi saamistaan projekteista keskikokoinen auto eteni tuotantoon nimellä Morris 1100. Isosta autosta tuli vuonna 1964 esitelty Austin 1800 ja siitä edelleen Austin Maxi. Kun vuoden 1969 fuusiossa syntyi British Leyland -yhtiö, liian itsepäisenä ja kustannuksista piittaamattomana pidetty Issigonis joutui pois keskeisistä tehtävistä. Hän jäi virallisesti eläkkeelle 1971, mutta jatkoi autoalan kysymysten parissa kuolemaansa asti.


title: Travis Konecny

text: Travis Konecny (s. 11. maaliskuuta 1997) on kanadalainen jääkiekkoilija, joka pelaa NHL-joukkue Philadelphia Flyersissa.


title: Travis Konecny

text: Konecny varattiin Ottawa 67's:ään vuoden 2013 OHL:n varaustilaisuudessa ensimmäisellä sijalla, jonka ansiosta hän voitti Jack Ferguson Awardin. Ensimmäisessä pelaamassaan OHL-ottelussa 20. syyskuuta 2013 hän sai tililleen heti kaksi syöttöpistettä. Hänet nimettiin samassa kuussa OHL:n kuukauden tulokkaaksi hänen tehtyään 11 pelissä neljä maalia ja viisi syöttöpistettä.


title: Travis Konecny

text: Konecny pelasi vahvan kauden ja hänet palkittiin sen päätteeksi OHL:n vuoden tulokkaana Emms Family Awardilla. Hänet myös nimettiin liigan ensimmäiseen tähdistökentälliseen.


title: Travis Konecny

text: Kauden 2014–2015 alussa Konecny nimettiin Ottawa 67's:n kapteeniksi. Hän oli kauden päätteeksi joukkueen sisäisen pistepörssin toinen 68 pisteellään.


title: Travis Konecny

text: Konecny aloitti NHL:ssä kaudella toisen lupaavan tulokkaan Ivan Provorovin kanssa. Konecny teki vaikutuksen intohimoisiin Philadelphian faneihin, kun tappeli tulokaskaudellaan New York Rangersin Brandon Pirrin kanssa. Tulokaskaudellaan Konecny teki 70 pelissä tehot 11+17=28.


title: Travis Konecny

text: Kaudella Konecny sai peliaikaa Flyersin ykkösketjussa Sean Couturierin ja Claude Giroux'n kanssa. Hänen pistesaldonsa oli 81 pelissä 24+23=47. Vuoden 2018 playoffeissa Konecny teki yhden maalin Flyersin hävitessä Pittsburgh Penguinsille kuudessa pelissä.


title: Travis Konecny

text: Konecny teki debyyttinsä maajoukkuetasolla edustaessaan Kanadan alle 18-vuotiaiden maajoukkuetta vuoden 2014 alle 18-vuotiaiden maailmanmestaruuskilpailuissa, joissa Kanada sijoittui kolmanneksi. Hän edusti Kanadaa myös Ivan Hlinkan muistoturnauksessa vuonna 2014, jossa Kanada voitti kultaa. Vuonna 2017 jääkiekon MM-kisoissa Konecny edusti Kanadaa ensimmäistä kertaa miesten tasolla. Hän teki 10 pelissä tehot 0+8=8 Kanadan voittaessa hopeaa.


title: Joe Kovacs

text: Joseph Mathias ”Joe” Kovacs (s. 28. kesäkuuta 1989 Nazareth, Pennsylvania) on yhdysvaltalainen kuulantyönnön maailmanmestari. Kovacsin ennätys on toukokuussa 2017 Tucsonissa työnnetty 22,57. Kovacsin valmentajana toimii Art Venegas.


title: Joe Kovacs

text: Kovacs aloitti ammattilaisuransa vuonna 2012. Ensimmäisen kerran hän työnsi yli 20 metriä samana vuonna. Vuonna 2014 Kovacs oli mukana Continental Cupissa, jossa hän sijoittui kolmanneksi tuloksella 20,87. Heinäkuussa 2015 Kovacs työnsi Timanttiliigan osakilpailussa Monacossa voittotuloksen 22,56, mikä oli maailman pisin työntö 12 vuoteen.


title: Joe Kovacs

text: Vuoden 2015 MM-kilpailuista Pekingistä Kovacs saavutti kultaa. Hänen paras työntönsä kantoi 21,93, mikä riitti kultaan 19 senttimetrin erolla David Storliin. Rion olympialaisissa 2016 hän voitti olympiahopeaa tuloksella 21,78. Toukokuussa 2017 hän työnsi tuloksen 22,57, joka oli pisin työntö 14 vuoteen ja hän nousi tällä työnnöllä kaikkien aikojen listalla 9. sijalle.


title: Joe Kovacs

text: Kovacs saavutti MM-hopeaa Lontoossa 2017 tuloksella 21,66.


title: Joe Kovacs

text: Kovacs on 183 senttimetriä pitkä ja painaa 133 kilogrammaa.


title: Joe Kovacs

text: "10 parhaan tuloksen keskiarvo 22,22 m"


title: Jevgeni Svetšnikov

text: Jevgeni Svetšnikov (s. 31. lokakuuta 1996) on venäläinen jääkiekkoilija, joka pelaa QMJHL-joukkue Cape Breton Screaming Eaglesissa.


title: Jevgeni Svetšnikov

text: Svetšnikov varattiin toisella kierroksella vuoden 2013 CHL:n varaustilaisuudessa Cape Breton Screaming Eaglesiin. Svetšnikov debytoi KHL:ssä jo 16-vuotiaana pelatessaan kaudella 2013–2014 Ak Bars Kazanissa.


title: Jevgeni Svetšnikov

text: Svetšnikov liittyi Screaming Eaglesiin kaudeksi 2014–2015. Hän pelasi 55 pelissä, joissa teki 78 pistettä ja tuli valituksi QMJHL:n tulokkaiden tähdistöön sekä CHL:n lupaavien tulokkaiden otteluun.


title: Kevin Wimmer

text: Kevin Wimmer (s. 15. marraskuuta 1992 Wels) on itävaltalainen jalkapalloilija, joka edustaa Englannin valioliigassa pelaavaa Stoke Cityä. Pelipaikaltaan vasenjalkainen Wimmer on keskuspuolustaja. Hän kuuluu myös Itävallan jalkapallomaajoukkueeseen.


title: Kevin Wimmer

text: Wimmer aloitti uransa LASK Linzissä. Hän pelasi seuran ykkösjoukkueen paidassa Itävallan Bundesliigassa vuosina 2011-2012 28 ottelua tehden niissä neljä maalia. Heinäkuussa 2012 Wimmer siirtyi Saksan 2. Bundesliigan 1. FC Kölniin. Hän pelasi seuran paidassa kahden 2. Bundesliiga-kauden aikana 35 ottelua onnistuen maalinteossa kahdesti. Kaudeksi 2014-2015 Köln nousi takaisin Bundesliigaan. Wimmer teki Bundesliiga-debyyttinsä elokuussa 2014 Hamburger SV:tä vastaan ja pelasi kauden aikana 32 ottelussa.


title: Kevin Wimmer

text: Toukokuussa 2015 Wimmer siirtyi Englannin valioliigan Tottenham Hotspuriin.


title: Kevin Wimmer

text: Wimmer on edustanut Itävaltaa niin alle 18-vuotiaissa kuin alle 21-vuotiaissakin. Debyyttinsä Itävallan jalkapallomaajoukkueessa hän teki marraskuussa 2013 ystävyysottelussa Yhdysvaltoja vastaan.


title: Sletjordin kalliopiirrokset

text: Sletjordin kalliopiirrokset (myös Herjangenin kalliopiirrokset) sijaitsevat Narvikissa Nordlandissa Norjassa. Kalliopiirrokset ovat Bjerkvikista 5 kilometriä länteen Herjangenissa Sletjordin maatilan mailla ja siitä on löytynyt kolme piirroskenttää. Ne ajoitetaan noin 5500−3500 eaa. eli Norjan jääkaudenjälkeisen kivikauden keski- ja loppupuolelle.


title: Sletjordin kalliopiirrokset

text: Vuonna 1905 maatilalta rakennettiin tietä, joka ylitti piirroskentän Sletjord 1. Osa kalliosta peitettiin tien alle ja osa siitä räjäytettiin irti. Irroitetut kivet kuljetettiin Osloon museoon. Ruotsalainen arkeologi Gustaf Hallström tutki piirroskentän Sletjord 2 vuonna 1908 (hän nimesi sen Sletjord 1, koska toinen kenttä oli tuhoutunut). Ennen vuotta 2000 löydettiin kolmas kuvakenttä Sletjord 3, jota on esimerkiksi Jan Magne Gjerde dokumentoinut.


title: Sletjordin kalliopiirrokset

text: Kuvakenttien aiheet saivat Hellandin ajoittamaan kuviot pronssikaudelle. Hallström huomasi kuitenkin eri kuvakenttien aiheiden muuttumisen ja määritti ne piirretyksi kivikaudella ja pronssikaudella. Myöhemmin on Norjassa päästy suureen yksimielisyyteen siitä, että kalliopiirrokset olisi piirretty aivan rannan tuntumassa. Sen mukaisesti piirrokset voitaisiin ajoittaa jääkauden jälkeisen maankohoamisen avulla.


title: Sletjordin kalliopiirrokset

text: Jääkauden aikana alue oli vahvan jääpeitteen alla. Jääkauden loppupuolella rannikko vapautui jäästä ja Norjan nykyiseen ulkosaaristoon oli mahdollista siirtyä asumaan. Sieltä löytyykin ensimmäiset piirretyt kuviot. Sletjordin rannat vapautuivat jääpeitteestä 5500 eaa., jonka jälkeen seudut on asutettu.


title: Sletjordin kalliopiirrokset

text: Sletjord 2 sijaitsee 36 metriä meren pinnan yläpuolelle (mpy; vanha arvio 29 metriä mpy on ollut virheellinen), mikä ajoittaa sen 6500 BP eli 5485−5470 eaa.. Sletjord 1 sijaitsi 24 metriä mpy (vanha tieto 18 metriä mpy oli myös virheellinen), jolloin se ajoitetaan 4800 BP eli 3640−3530 eaa.. Sletjord 3 sijaitsee 26 metriä mpy ja sen ajoitus on 5100 BP eli 3960−3810 eaa.. Ylimmän kuvakentän ylimmät merkit ovat mahdollisesti piirretty jo aikaisemmin.


title: Sletjordin kalliopiirrokset

text: Kalliopiirrosalue sijaitsee Herjangenin kylässä, jonne pääsee Narvikista E10-tietä pitkin. Keskustasta haarautuu tie etelään Herjangerin vuonolle päin siellä sijaitsevalle Sletjordin maatilalle. Tien alle hautautui yksi piirroskentistä sitä rakennettaessa. Piirroskenttien alapuolella lainehtii Herjangenin vuono, joka erkanee Ofotvuonosta koilliseen. Vuonoa seuraavan vuoriharjanteen jykintä osaa seuraa loivempi osuus, jossa piirrokset sijaitsevat 24−36 metriä mpy.


title: Sletjordin kalliopiirrokset

text: Piirroskenttä Sletjord 1 on peitettynä kylältä tulevan tien alle paikassa, joka on 24 metriä mpy. Siitä noin 300 metriä koilliseen sijaitsee Sletjord 2 noin 36 metriä mpy. Viimeisenä löytynyt Sletjord 3 sijaitsee 1,3 kilometriä edelleen koilliseen ja se on noin 26 metriä mpy. Ne ovat kaikki moreenimaan alta paljastuneita silokallioita, jotka ovat pinnastaan erodisoituneita.


title: Sletjordin kalliopiirrokset

text: Norjassa vallitsee melko suuri yksimielisyys siitä, että kalliopiirrokset on tehty muinoin veden äärelle. Sletjordin piirroskohteet olisivat tämän mukaan olleet merenrantaa. Mikäli merenpinta olisi ollut noin 36 metriä nykyisen mpy, sijaitsi Sletjord 2 mereen viettävän vuorenrinteen alaosassa. Noin 500 metriä ylempänä oleva vuorenrinne olisi tuolloin jyrkentynyt kulkukelvottomaksi ja ihmiselle sopiva alue olisi ollut melko kapea. Piirroskalliot olisivat kaltevina näkyneet hyvin merelle, mikä on saattanut olla tekijöille tärkeä seikka. Kallion pinnan punainen väri yhdessä piirrosten vaalean jäljen kanssa on vaikuttanut piirrosten näkymiseen kauaksikin.


title: Sletjordin kalliopiirrokset

text: Sletjordin kuvakenttien aiheet ovat tyypillisiä kivikauden metsästäjä-kalastajille Norjassa. Vanhimmat kuviot ovat suuren kokoisia peuraeläimiä, jotka on kuvattu lähes luonnollisen kokoisiksi ja naturalistisesti. Suuria nisäkkäitä ovat hirvet, peurat ja pyöriäiset. Mukana on joitakin lintu- ja kala-aiheisia kuvioita, mutta piirrosten eroosion vuoksi kaikkia kuvioita ei pystytä enää tunnistamaan. Alemmilla korkeuksilla saattaa esiintyä kalastukseen liittyvä aihe ja ihmiskuvioita. Viimeisten aiheiden tiedetään yleistyvän kivikauden edetessä.


title: Sletjordin kalliopiirrokset

text: Piirroskentässä, jota kutsutaan joissakin teksteissä numero 2:ksi, oli piirroksia kahdessa kohtaa kalliota. Toinen näistä kohdista irroitettiin räjäyttämällä ja kivet kuljetettiin Osloon. Siirtokivessä on peuraeläin, jonka jaloissa ui valas. Valas on tunnistettu pyöriäiseksi. Räjäytetystä kohdasta 20 metriä lounaaseen sijaitsi kolmas vaikeasti hahmottuva kuvio, joka Hallströmin mielestä esitti myös valasta. Sen lisäksi tunnetaan linnun kuvio, peuraeläimen pää ja selkälinja. Nämä ovat kaikki jääneet tien alle.


title: Sletjordin kalliopiirrokset

text: Kuvakenttä, jota kutsutaan joissakin teksteissä kentäksi numero 1:ksi, sisältää seitsemän tunnistettavaa kuviota. Näistä kuvioista kolme suurta sarvetonta hirveä dominoivat kuvakenttää. Kahden hirven, joiden sukupuolet voidaan tunnistaa, katsovat toisiaan. Vasemmanpuoleinen hirvi on sonni ja oikeanpuoleinen on lehmä. Keskimmäinen kuvio on eroosion tuhoama eikä sen aihetta pysty hahmottamaan. Kuitenkin Forselvin piirroskentässä on samanlaisia kuvion osia, jotka esittävät siinä siiman päässä olevaa siimanpainoa. Toinen tulkinta mainitulle kuviolle olisi hirven jalanjälki, joita esiintyy Forselvissä useita. Samanlaisia jälkiä on kuvakentän ylälaidassa. Oikealla erottuu peuraeläimen pää ja selkälinja. Kaikkien kuvioiden alapuolelle sijoittuu useiden viivojen sekamelska. Siinä on nähty esimerkiksi ihmishahmojen kuvioita. Viivojen oikealla puolella sijaitsee Hallströmin mukaan pyöreäkulmainen nelikulmio.


title: Sletjordin kalliopiirrokset

text: Tämän kuvakentän kuviosta mikään ei hahmotu tunnistettavaksi. Gjerde arvelee sen esittävän hirveä, josta puuttuu kuitenkin suri osa viivoista.


title: Denis Gurjanov

text: Denis Gurjanov (s. 7. kesäkuuta 1997 Toljatti, Venäjä) on venäläinen jääkiekkoilija, joka pelaa NHL-joukkue Dallas Starsin organisaatiossa.


title: Denis Gurjanov

text: Gurjanov on Lada Toljatin kasvatti. Seura varasi hänet vuorolla 42 . Toljatin KHL-liigan kokoonpanossa Gurjanov pelasi ensimmäisen kerran kaudella 2014–2015, pelaten kuitenkin suurimman osan kaudesta nuorten MHL-liigassa. Kesän Gurjanov oli suurimpia eurooppalaisia lupauksia, ja Dallas Stars varasi hänet ensimmäisellä kierroksella vuorolla 12.


title: Denis Gurjanov

text: Gurjanov pelasi kauden 2015–2016 Toljatissa ja siirtyi tämän jälkeen kolmivuotisella tulokassopimuksella Dallas Starsin organisaatioon.


title: Gabriel Carlsson

text: Anders Gabriel Carlsson (s. 2. tammikuuta 1997 Örebro, Ruotsi) on ruotsalainen jääkiekkopuolustaja, joka pelaa NHL-joukkue Columbus Blue Jacketsin organisaatiossa. Seura varasi hänet ensimmäisellä kierroksella 29. pelaajana . Elite Prospects -sivuston mukaan Carlsson on isokokoinen puolustava puolustaja, jonka vahvuuksiin kuuluu pelinavaaminen, pelikäsitys, liike ja alivoimapelaaminen. Hän ei ole kovin hyvä hyökkäyspäässä, eikä tee paljon tehopisteitä, vaikka Carlssonilla on potentiaalia kehittyä sillä osa-alueella.


title: Gabriel Carlsson

text: Carlsson on Örebro HK:n kasvatti. Hän toimi kaudella 2012–2013 seuran U16-junioreiden kapteenina. Carlsson siirtyi seuraavaksi kaudeksi 2013–2014 Linköpings HC:n J18-junioreihin. Hän oli J18 Elitissä Linköpingin tehokkain puolustaja tehoilla 2+12=14 ja Carlsson jakoi joukkueen sisäisen tehotilaston voiton Philip Rondahlin kanssa lukemalla +31. Hän voitti kauden päätteeksi J18 Allsvenskanin hopeaa.


title: Gabriel Carlsson

text: Kaudella 2014–2015 Carlsson debytoi Linköpingin SHL-joukkueessa, jonka vakiokokoonpanoon hän nousi loppukaudesta. Carlsson teki SHL-debyyttinsä 20. helmikuuta 2015 MODO:a vastaan. Hän pelasi kauden aikana kaikkiaan seitsemän runkosarjaottelua tehden kaksi syöttöpistettä sekä kymmenen playoff-ottelua tehden yhden syöttöpisteen. Carlsson pelasi samalla kaudella myös Linköpingin J20-junioreissa voittaen J20 SuperElitin pronssia sekä J18-junioreissa tulleen valituksi J18 Allsvenskanin parhaaksi puolustajaksi. Huhtikuussa 2015 hän teki kaksivuotisen SHL-sopimuksen Linköpingin kanssa.


title: Gabriel Carlsson

text: Columbus Blue Jackets varasi Carlssonin ensimmäisellä kierroksella 29. pelaajana . Varsinaisella SHL:n tulokaskaudellaan 2015–2016 hän teki 45 runkosarja- ja kuudessa playoff-ottelussa tehot 1+8=9. Carlsson teki ensimmäisen SHL-maalinsa 29. lokakuuta 2015 Djurgårdens IF:ää vastaan. Huhtikuussa 2016 hän teki kolmivuotisen tulokassopimuksen Blue Jacketsin kanssa. Carlsson siirtyi kaudeksi 2016–2017 vielä lainalle Linköpingiin.


title: Gabriel Carlsson

text: SHL-kauden päätyttyä, maaliskuun 2017 lopulla Carlsson siirtyi amatööritry-out -sopimuksella AHL-joukkue Cleveland Monstersin vahvuuteen. Carlsson pelasi siellä kolme runkosarjaottelua tehden yhden syöttöpisteen, kunnes hänet nostettiin Blue Jacketsin NHL-joukkueeseen. Carlsson teki NHL-debyyttinsä runkosarjan toiseksi viimeisellä kierroksella 8. huhtikuuta 2017 vieraissa Philadelphia Flyersia vastaan. Hän sai ottelussa jääaikaa 19.15 minuuttia. Carlsson keräsi kuitenkin myös varsin heikon teholukeman –3. Hän pelasi loppukaudella 2016–2017 NHL:ssä kaikkiaan kaksi runkosarja- ja viisi playoff-ottelua ilman tehopisteitä.


title: Gabriel Carlsson

text: Syksyn 2017 harjoitusleirin päätteeksi Carlsson otti paikan Blue Jacketsin NHL-kauden 2017–2018 avauskokoonpanosta.


title: Gabriel Carlsson

text: Carlsson pelasi alle 20-vuotiaiden MM-kilpailuissa vuosina 2016 ja 2017 sekä alle 18-vuotiaiden MM-kilpailuissa vuonna 2015. Hän pelasi myös alle 18-vuotiaiden Ivan Hlinkan muistoturnauksessa vuonna 2014. Carlsson pelasi myös World U-17 Hockey Challengessa vuonna 2014. Yhteensä hän on pelannut sekä 31 nuorten että poikien maaottelua.


title: Gabriel Carlsson

text: Carlssonin isoveli Gustav pelaa puolustajana Hockeyettan-joukkue HC Dalenissa.


title: Jacob Larsson

text: Jacob Larsson (s. 29. huhtikuuta 1997 Ljungby, Ruotsi) on ruotsalainen jääkiekkopuolustaja, joka pelaa NHL-joukkue Anaheim Ducksin organisaatiossa. Hän pelannee lähinnä AHL-joukkue San Diego Gullsissa. Ducks varasi Larssonin ensimmäisellä kierroksella 27. pelaajana . "The Sports Forecaster" -sivuston mukaan hänellä on NHL-tasolle hyvä runko. Larssonilla on hyvät kiekolliset taidot, hän on käyttökelpoinen ylivoimalla ja tykkää pelata myös aggressiivisesti. Larssonin aggressiivisuus kuitenkin ajoittain kostautuu. Hänellä on kehitettävää myös suunnanmuutospelissä ja voimassa.


title: Jacob Larsson

text: Larsson on IF Troja-Ljungbyn kasvatti. Hän toimi seuran U16-junioreiden varakapteenina kaudella 2012–2013, jolloin Larsson oli myös Troja/Ljungbyn tehokkain puolustaja tehoilla 6+8=14. Kaudeksi 2013–2014 hän siirtyi Frölunda HC:n J18-junioreihin. Larsson nousi joukkueen varakapteeniksi. Hän oli J18 Allsvenskanissa Frölundan tehokkain puolustaja tehoilla 4+8=12 ja kevään 2014 pudotuspeleissä Larsson oli joukkueen paras syöttäjä ja jakoi sisäisen pistepörssin voiton Anton Karlssonin kanssa tehoilla 2+4=6. Hän voitti kauden päätteeksi J18 Allsvenskanin pronssia.


title: Jacob Larsson

text: Kaudella 2014–2015 17-vuotias Larsson debytoi Frölundan SHL-joukkueessa, jossa hän pelasi 20 runkosarja- ja viisi Mestarien liigan ottelua tehopistein 1+2=3. Larsson teki miesten pääsarjadebyyttinsä CHL:ssä 4. syyskuuta 2014 sveitsiläistä Genève-Servette HC:tä vastaan. SHL-debyyttinsä hän teki 28. lokakuuta 2014 Färjestad BK:ta vastaan. Larsson keräsi ottelussa myös syöttöpisteen Erik Karlssonin tekemään maaliin. SHL-uransa avausmaalin hän teki 14. helmikuuta 2015 Brynäs IF:ää vastaan. Larsson voitti kauden aikana CHL-hopeaa. Hän pelasi suurimman osan kaudestaan vielä Frölundan J20-junioreissa ja voitti J20 SuperElitin kevään 2015 pudotuspelien tehotilaston lukemalla +8. Helmikuussa 2015 Larsson teki kaksivuotisen SHL-sopimuksen Frölundan kanssa.


title: Jacob Larsson

text: Anaheim Ducks varasi Larssonin ensimmäisellä kierroksella 27. pelaajana . Hän oli varaustilaisuuden ensimmäisenä varattu Euroopassa pelannut puolustaja. Varsinaisella SHL:n tulokaskaudellaan 2015–2016 Larsson teki 47 runkosarjaottelussa tehot 5+9=14 ja 16 playoff-ottelussa kolme syöttöpistettä. 13 CHL-ottelussa hän teki tehot 3+2=5. Larsson voitti kauden päätteeksi Ruotsin-mestaruuden. Hän voitti kauden aikana myös CHL:n mestaruuden. Kauden jälkeen, huhtikuussa 2016 Larsson siirtyi amatööritry-out -sopimuksella AHL-joukkue San Diego Gullsiin, jossa hän pelasi yhden playoff-ottelun.


title: Jacob Larsson

text: Toukokuussa 2016 Larsson teki kolmivuotisen tulokassopimuksen Anaheim Ducksin kanssa. Hän otti syksyn harjoitusleirin päätteeksi paikan joukkueen NHL-kauden 2016–2017 avauskokoonpanosta. Larsson teki näin ollen NHL-debyyttinsä runkosarjan avauskierroksella 13. lokakuuta 2016 vieraissa Dallas Starsia vastaan. Hän sai ottelussa jääaikaa 15.51 minuuttia. Larsson pelasi Ducksissa neljä ottelua ilman tehopisteitä, jonka jälkeen hänet lähetettiin San Diego Gullsin AHL-joukkueen vahvuuteen. Marraskuussa 2016 Ducks lainasi Larssonin loppukaudeksi 2016–2017 Frölundaan. Hän voitti joukkueessa CHL:n mestaruuden.


title: Jacob Larsson

text: Syksyn 2017 harjoitusleirin päätteeksi Ducks lähetti Larssonin farmijoukkue San Diego Gullsiin.


title: Jacob Larsson

text: Larsson pelasi alle 20-vuotiaiden MM-kilpailuissa vuosina 2016 ja 2017, joista jälkimmäisessä turnauksessa hän toimi Ruotsin varakapteenina. Hän pelasi myös alle 18-vuotiaiden MM-kilpailuissa vuonna 2015 sekä Ivan Hlinkan muistoturnauksessa vuonna 2014. Larsson pelasi myös World U-17 Hockey Challengessa tammikuussa 2014. Yhteensä Larsson on pelannut 30 nuorten ja 37 poikien maaottelua.


title: Veikko Nevanlinna

text: Veikko Wilhelm Nevanlinna (s. 12. tammikuuta 1920–2012) oli Jyväskylän yliopiston matematiikan apulaisprofessori. Nevanlinna työskenteli Jyväskylän yliopiston matematiikan apulaisprofessorina 1966–1983. Veikko Nevanlinna väitteli tohtoriksi Helsingin yliopistossa 1964 lukuteorian alalta aiheesta "Über die elementaren Beweise der Primzahlsätze und deren äquivalente Fassungen".


title: Veikko Nevanlinna

text: Veikko Nevanlinna oli Frithiof Nevanlinnan poika.


title: Jussi Tammisola

text: Jussi Tammisola (s. 1944 Lappeenranta) on suomalainen maatalous- ja metsätieteiden tohtori, filosofian lisensiaatti ja Helsingin yliopiston kasvinjalostuksen dosentti. Tammisola kannattaa geenitekniikan käyttöä kasvinjalostuksessa ja hän on arvostellut voimakkaasti luomuviljelyä.


title: Jussi Tammisola

text: Tammisola pääsi ylioppilaaksi Jyväskylän normaalilyseosta. Hän aloitti 1964 biologian opinnot Turun yliopistossa ja valmistui filosofian kandidaatiksi 1970 sekä väitteli maatalous- ja metsätieteiden tohtoriksi 1989.


title: Jussi Tammisola

text: Tammisola oli 1960- ja 1970-lukujen vaihteessa Ydin-lehden päätoimittajana ja Sadankomitealiiton puheenjohtajana. Hän toimi vuodesta 1971 kasvinjalostuksen assistenttina Helsingin yliopistossa ja hän työskenteli 1970-luvulla myös vanhempana atk-suunnittelijana Tilastokeskuksessa. Tammisola oli VTT:n biotekniikan laboratorion tutkijana 1988–1997 ja vuodesta 1997 alkaen hän oli maa- ja metsätalousministeriön erikoistutkijana ja Helsingin yliopiston kasvinjalostustieteen laitoksella kasvinjalostuksen dosenttina. Tammisola oli myös Geenitekniikan lautakunnan jäsen. Hän jäi eläkkeelle erikoistutkijan virasta 2009.


title: Jussi Tammisola

text: Tammisola kannattaa geenitekniikan käyttöä kasvinjalostuksessa, ja hän on arvostellut luomuviljelyä, joka Tammisolan mielestä on ”mätä kompromissi tiedettä ja taikauskoa”. Tammisolan mukaan luomun aatteellinen ydin polveutuu lähinnä 1800-luvun vitalismista, "”jossa ajatellaan, että kemia ja fysiikka eivät riitä selittämään eliöiden elämää ja tätä on täydennetty saman aikakauden homeopatialla, modernilla tähdistä ennustamisella ja viime vuosisadan joogalennolla”". Tammisolan mukaan kallis luomuruoka vähentää vihannesten ja hedelmien käyttöä ja estää myös riittävän seleenin saannin ravinnon mukana. Tammisolan mielestä geenitekniikka tarjoaa tehokkaamman ja nopeamman tavan jalostaa kasveja kuin perinteinen risteyttämiseen perustuva jalostaminen. Geenitekniikan avulla voitaisiin Tammisolan mukaan kehittää parempia ravintokasveja muun muassa kehitysmaiden tarpeisiin. Tammisola ylläpitää www.geenit.fi-verkkosivustoa jonne hän koonnut geeniteknologiaan ja kasvinjalostukseen liittyvää materiaalia.


title: Mika Gröhn

text: Mika Gröhn -nimisiä henkilöitä ovat:


title: Rölli ja kaikkien aikojen salaisuus

text: Rölli ja kaikkien aikojen salaisuus on 16. syyskuuta 2016 ensi-iltansa saanut, järjestyksessään viides Rölli-elokuva. Elokuvan ohjasi Taavi Vartia.


title: Rölli ja kaikkien aikojen salaisuus

text: Elokuvan kuvaukset alkoivat 3. kesäkuuta 2015 Espanjassa. Kuvauksia tehtiin myös Nurmijärvellä, Porkkalassa ja PowerParkin Rölli-kylässä.


title: Rölli ja kaikkien aikojen salaisuus

text:
Rölli ja Juurakko-tyttö saavat kuulla ystävältään Mauno Madolta, että jossain kaukana, vuorten, metsien ja meren toisella puolella on paikka nimeltään Kaikkien Aikojen Alku. Sieltä haikarat lähtevät aina viemään pieniä vauvoja nyyteissään uusiin koteihinsa. Röllin ja Juurakon uteliaisuus herää. Heitä yhdistää heidän taustansa: Rölli on pudonnut pienessä nyytissä vanhan variksen nokasta ja päätynyt Röllikylään. Juurakko puolestaan on alun perin pudonnut haikaran nokasta täysin vieraaseen paikkaan, johon hän ei kuulunut ja jossa hänellä ei ollut ystäviä. Sattuma ajoi Röllin ja Juurakon yhteen, ja heidän syvän ystävyytensä ansiosta myös Juurakko sai kodin Röllikylästä ja tuli osaksi yhteisöä. Vaikka Juurakko rakastaa Röllikylää ja sen väkeä, hän silti haluaisi löytää juurensa. Hän uskoo, että Kaikkien Aikojen Alussa, paikassa josta haikarat tulevat, odottaisi vastaus elämän suuriin kysymyksiin.
Ystävykset päättävät heittäytyä yhteiseen seikkailuun. He lähtevät matkalle kohti Kaikkien Aikojen Alkua.


title: Volvo S40

text: Volvo S40 tarkoittaa seuraavia Volvo-malleja:


title: Volvo V40

text: Volvo V40 tarkoittaa seuraavia Volvo-malleja:


title: Jyrki Pietilä

text: Hannu Jyrki Pietilä (3. maaliskuuta 1949 Tampere – 16. lokakuuta 2015 Tampere) oli suomalainen filosofian tohtori, yhteiskuntatieteiden lisensiaatti, toimittaja, tutkija sekä viestintäalan yrittäjä ja kouluttaja.


title: Jyrki Pietilä

text: Pietilä pääsi ylioppilaaksi 1968 Tampereen lyseosta. Hän valmistui Helsingin yliopistosta filosofian kandidaatiksi 1975 pääaineenaan teoreettinen filosofia sekä Tampereen yliopistosta yhteiskuntatieteiden lisensiaatiksi 1980 pääaineenaan tiedotusoppi. Hän väitteli tohtoriksi Jyväskylän yliopistossa 2008, journalistiikkaa käsitelleen väitöskirjan nimenä oli "Kirjoitus, juttu, tekstielementti. Suomalainen sanomalehtijournalismi juttutyyppien kehityksen valossa printtimedian vuosina 1771–2000".


title: Jyrki Pietilä

text: Pietilä työskenteli toimittajana, tiedottajana, ja hän oli myös lehtityön lehtorina Tampereen yliopistossa. Vuodesta 1990 alkaen Pietilä toimi viestintäkouluttajana, vapaana tutkijana ja kirjoittajana sekä viestintäalan yrittäjänä, jolla on Tampereella Moniviestintä Oy -niminen yritys.


title: Robert Motherwell

text: Robert Motherwell (1915–1991) oli yhdysvaltalainen taidemaalari. Hän sai vaikutteita abstraktista ekspressionismista ja liitti siihen kollaasitekniikkaa. Hänen vaimonsa oli taiteilija Helen Frankenthaler. Motherwell piti taiteen keskeisenä sisältönä eettisiä arvoja.


title: Robert Motherwell

text: Motherwell opiskeli kuvataidetta, mutta 21-vuotiaana hän suuntautui Stanfordin yliopistossa filosofiaan. Varsin pian hän kuitenkin palasi taiteen pariin erityisesti Columbian yliopiston piirissä vuodesta 1937. Hän piti yhteyttä eurooppalaisiin surrealisteihin ja pyrki siirtämään omasta alitajunnastaan kumpuavat kuvat suoraan kankaalle. Vuoden 1940 matka Meksikoon muutti kuitenkin hänen suuntautumisensa ekspressionismiin. Hän sai vaikutteita Mark Rothkon ja Jackson Pollockin taiteesta. Kollaasin hän liitti ilmaisutapaansa vuonna 1943. Motherwellin päätyö on vuonna 1947 valmistunut "Spanish Elegies".


title: Elsa Montell-Saanio

text: Elsa Henrika Montell-Saanio (s. 1926) on suomalainen tekstiilitaiteilija. Hän on uudistanut lapinraanua uudistamalla sen värejä. Hänen suunnittelutöihinsä kuuluu täkänöitä ja batiikkia. Auttin ja Meltauksen kappelien alttarivaatteet ovat hänen suunnittelemiaan.


title: Elsa Montell-Saanio

text: Taiteellisen ja taideteollisen työnsä hän aloitti 1950-luvun alussa Rovaniemen maalaiskunnan Oikaraisen kylässä, ja hän yhdisti perinteeseen jälleenrakennusajan tekstiilitaidetta. Hän perusti taidekutomo Lapin raanun ja työllisti paikallisia kutojia. Hän menestyi muotoilun kansainvälisissäkin näyttelyissä,


title: Elsa Montell-Saanio

text: Montell-Saanion puoliso on valokuvaaja Matti Saanio ja heidän tyttärensä tekstiilitaiteilija Kristiina Wiherheimo.


title: Life Looks Better in Spring

text: Life Looks Better in Spring () on Jon Lilygreenin ja The Islandersin kappale, jolla he edustivat Kyprosta vuoden 2010 Eurovision laulukilpailussa Norjan Oslossa. Kappaleen ovat säveltäneet Násos Lamprianídis sekä Melís Konstantínou ja sanoittanut Lamprianídis. Se lauletaan englannin kielellä.


title: Life Looks Better in Spring

text: Kappale selviytyi Euroviisujen toisesta semifinaalista finaaliin, jossa se esiintyi viidentenä. Finaalissa kappale sijoittui sijalle 21 kerättyään 27 pistettä. Finaalipaikka oli Kyproksen ensimmäinen viiteen vuoteen.


title: Life Looks Better in Spring

text: Kappaleessa on monia mielenkiintoisia yksityiskohtia. Kappaleen nimeä "Life Looks Better in Spring" ei sanota kappaleen aikana kertaakaan, eikä siinä ole myöskään väliosaa. Laulaja Jon Lilygreen on puolestaan kotoisin walesista, eikä hänellä ole mitään tekemistä kyproslaisuuden kanssa.


title: Damir Džumhur

text: Damir Džumhur (s. 20. toukokuuta 1992 Sarajevo) on bosniahertsegovinalainen tennispelaaja, joka aloitti ammattilaisuransa vuonna 2011. Oikeakätinen Džumhur on ollut kaksinpelin maailmanlistalla parhaimmillaan sijalla 23 heinäkuussa 2018. Nelinpelissä Džumhurin uran paras ranking-sijoitus on sija 117 elokuulta 2018.


title: Damir Džumhur

text: Džumhur on saavuttanut urallaan kolme ATP-turnausvoittoa kaksinpelissä. Voitot ovat tulleet Pietarista ja Moskovasta 2017 sekä Antalyasta 2018. Grand Slam -turnauksissa Džumhur on päässyt kolmannelle kierrokselle kahdesti Australian avoimissa ja Ranskan avoimissa sekä kerran Yhdysvaltain avoimissa.


title: Damir Džumhur

text: Džumhur voitti vuonna 2010 kaksinpelin pronssia nuorten kesäolympialaisissa Singaporessa. Hän on kuulunut myös Bosnia ja Hertsegovinan Davis Cup -joukkueeseen.


title: Jussi Montonen

text: Juha (Jussi) Olavi Montonen (1. toukokuuta 1924 Helsinki – 10. lokakuuta 2015 Helsinki) oli suomalainen diplomaatti. Hän oli koulutukseltaan filosofian kandidaatti. Hän oli Suomen suurlähettiläs Madridissa 1969–1972, Varsovassa 1972–1976, ulkoministeriön hallinnollisen osaston päällikkö 1976–1978, suurlähettiläs Méxicossa 1978–1984 ja Bukarestissa 1984–1986. Hän oli myös pääkonsulina Los Angelesissa.


title: Finnhits – 14 huippuhittiä

text: Finnhits – 15 huippuhittiä on vuonna 1983 julkaistu Finnhits-sarjan kokoelmalevy. Kustantaja on Finnlevy ja LP-levyn luettelotunnus on FTV 22.


title: Nörtti Uljas

text: Nörtti Uljas () on vuonna 2011 ensi-iltansa saanut Disney Channelin alkuperäinen nuortenelokuva. Sen ensimmäinen televisioesitys sai Amerikassa lähes 5 miljoonaa katsojaa. Elokuvan pääosissa ovat Sarah Hyland ja Matt Prokop.


title: Nörtti Uljas

text: Elokuvassa lukion suosituin tyttö Dylan saa uusia näkökulmia elämään, kun wannabe-leffanörtti pelastaa hänen kalliin laukkunsa suihkulähteestä ja vastapalveluksena suostuu tämän dokumenttielokuvan tähdeksi. Dylan on rikas ja itsekeskeinen diiva ja Josh keskiluokkainen naapurinpoika, mutta heidän välilleen muodostuu orastava ystävyys, joka lopussa syvenee rakkaudeksi. Dylan kilpailee kukkaistytön kruunusta, mutta lopulta ymmärtää todellisen ystävyyden olevan suosiota tärkeämpää.


title: Matthias Plachta

text: Matthias Plachta (s. 16. toukokuuta 1991 Freiburg, Saksa) on saksalainen jääkiekkoilija, joka pelaa DEL-joukkue Adler Mannheimissa. Hän on pelipaikaltaan vasen laitahyökkääjä, mutta osaa pelata myös keskellä.


title: Matthias Plachta

text: Plachta pelasi kaudella 2005–2006 Schwenninger ERC:n C-nuorissa, jonka jälkeen hän siirtyi kaudeksi 2006–2007 Jungadler Mannheimiin pelaamaan Deutsche Nachwuchsligaa. Placha voitti sarjan mestaruuden vuosina 2008 ja 2009. Jälkimmäisellä kaudellaan 2008–2009 hän debytoi myös miesten peleissä pelattuaan 2. Bundesligan Heilbronner Falkenissa kymmenen runkosarja- ja kolme playoff-ottelua tehden yhden maalin. Plachta pelasi siellä suurimman osan seuraavasta kaudesta 2009–2010, jolloin hän pelasi myös kolme ensimmäistä DEL-otteluaan Adler Mannheimissa.


title: Matthias Plachta

text: Varsinaisella DEL:n tulokaskaudellaan 2011–2012 Plachta teki 45 runkosarja- ja kuudessa playoff-ottelussa tehot 7+7=14. Marraskuussa 2010 hänen sopimustaan Adlerin kanssa jatkettiin kahdella vuodella kevääseen 2013. Kaudella 2012–2013 Plachta oli 12 osumallaan joukkueen kolmanneksi paras maalintekijä Frank Mauerin kanssa, jonka kanssa hän jakoi myös Adlerin sisäisen pistepörssivoiton kevään 2013 pudotuspeleissä tehoilla 2+2=4. Plachta edusti joukkuetta kauden aikana myös Spengler Cupissa. Huhtikuussa 2013 hän teki taas kaksivuotisen jatkosopimuksen Adlerin kanssa.


title: Matthias Plachta

text: Kaudella 2014–2015 Plachta jakoi Adlerin sisäisen maalipörssin toisen sijan Jon Rheaultin kanssa ja sijoittui sisäisessä pistepörssissä kolmanneksi tehoilla 14+21=35. Joulukuussa 2014 hän teki joukkueen kanssa peräti viisivuotisen jatkosopimuksen kevääseen 2020 saakka. Plachta teki kuitenkin jo toukokuussa 2015 vuoden mittaisen tulokassopimuksen Arizona Coyotesin kanssa. Kesken kauden 2015–2016, NHL:n siirtorakarajalla helmikuun 2016 lopulla seura kauppasi hänet ja kesän seitsemännen kierroksen varausvuoron Pittsburgh Penguinsiin vaihdossa Sergei Plotnikoviin. Plachta pelasi koko kauden AHL:ssä Springfield Falconsin ja Wilkes-Barre/Scranton Penguinsin joukkueeissa tehden 66 runkosarjaottelussa tehot 4+10=14 ja kymmenessä playoff-ottelussa tehot 1+1=2.


title: Matthias Plachta

text: Plachta palasi kaudeksi 2016–2017 aiemman sopimuksensa mukaisesti kevääseen 2020 asti ulottuvalla sopimuksella Mannheimiin.


title: Matthias Plachta

text: Plachta oli voittamassa olympiahopeaa Saksan maajoukkueessa Pyeongchangissa 2018. MM-kilpailuissa hän on pelannut 2014, 2015 ja 2017. Yhteensä hän on pelannut 38 A-maaottelua tehopistein 8+3=11. Plachta pelasi myös alle 20-vuotiaiden MM-kilpailuissa vuonna 2011 sekä I-divisioonan MM-kilpailuissa vuonna 2010, jolloin hän voitti A-lohkon kultaa ja jakoi tehoilla 2+5=7 Saksan sisäisen pistepörssin voiton Daniel Weißin kanssa.


title: Matthias Plachta

text: Plachta pelasi myös alle 18-vuotiaiden MM-kilpailuissa vuonna 2009, jolloin hänet valittiin Saksan top-3-pelaajaksi. Plachta pelasi myös World U-17 Hockey Challengessa vuonna 2008.


title: Matthias Plachta

text: Plachtan isä Jacek on entinen Puolan maajoukkuepelaaja ja joukkueen nykyinen päävalmentaja.


title: Einar Ottelin

text: Einar Arno Ottelin (2. kesäkuuta 1870 Porvoo – 13. lokakuuta 1921 Helsinki) oli suomalainen toimittaja joka karkotettiin kirjoittelunsa takia ensimmäisen maailmansodan aikana Kazakstaniin Venäjälle.


title: Einar Ottelin

text: Ottelinin vanhemmat olivat filosofian maisteri, kollega Konrad Fredrik Ottelin (1834–1881) ja Karolina Wilhelmina Ervast. Hän pääsi ylioppilaaksi Porvoon lyseosta 1889.


title: Einar Ottelin

text: Ottelin oli toimittajana useissa eri sanomalehdissä Porvoossa, Vaasassa, Viipurissa ja Tampereella. Vuonna 1916 venäläiset viranomaiset karkottivat Ottelinin Kazakstaniin ja lakkauttivat pienen Tampereella ilmestyneen ruotsinkielisen Tammerfors Nyheter-lehden jossa Ottelin oli ollut toimittajana. Ottelin pääsi palaamaan Suomeen Venäjän maaliskuun 1917 vallankumouksen jälkeen ja hän oli viimeksi vuodesta 1917 alkaen Hufvudstadsbladetin toimittajana.


title: Britannian autoteollisuus

text: Britannian autoteollisuus tuottaa 2010-luvun loppupuolella noin 1,5 miljoonaa moottoriajoneuvoa ja noin 2,5 miljoonaa moottoria vuodessa ja työllistää noin 800 000 ihmistä. Maan autoteollisuuden suuruuden aikoina pidetään 1950- ja 1960-lukuja, jolloin Britannia oli Yhdysvaltojen jälkeen maailman toiseksi suurin autontuottajamaa. Toisaalta vuonna 2017 ennustetaan Britanniassa valmistettavan enemmän ajoneuvoja kuin koskaan maan historiassa, mutta nyt lähes täysin ulkomaisessa omistuksessa ja usein myös muualla suunnitelluin automallein. Noin 80 prosenttia Britannian autotuotannosta menee vientiin, lähinnä muihin Euroopan maihin. Tästä huolimatta vuonna 2009 Britanniaan tuotiin enemmän autoja kuin sieltä vietiin.


title: Britannian autoteollisuus

text: Britannian autotuotanto oli suurimmillaan vuonna 1972, jolloin tehtiin jopa yli kaksi miljoonaa ajoneuvoa vuodessa. Vuoteen 1983 mennessä tämä luku puolittui alan monien vaikeuksien vuoksi. Maan autoteollisuus on sittemmin noussut taas kasvuun maan hallituksen avulla: vuonna 1997 vuosivolyymi oli taas kaksi miljoonaa autoa.


title: Britannian autoteollisuus

text: Vuonna 2015 Britanniassa toimi seitsemän tavallisten henkilöautojen ja kahdeksan luksus- ja urheiluautojen valmistajaa, yhdeksän bussinrakentajaa, seitsemän muuta hyötyajoneuvovalmistajaa. Näiden lisäksi autoteollisuuteen luetaan mukaan Britanniassa toimivat kahdeksan Formula 1 -tallia ja muut kilpa-autovalmistajat. Yhteensä alalla toimii Britanniassa noin 3 300 yritystä.


title: Britannian autoteollisuus

text: Britannian autoteollisuus tunnetaan nykyisin parhaiten perinteisistä luksus- ja urheiluautoistaan kuten Aston Martin, Bentley, Daimler, Jaguar, Lagonda, Land Rover, Lotus, Morgan ja Rolls-Royce. Niiden tuotannon lisäksi Britanniassa on tehtaita japanilaisilla autonvalmistajilla kuten Honda, Nissan ja Toyota. General Motorsin omistaman Opelin malleja valmistetaan ja myydään Britanniassa nimellä Vauxhall. Hyötyajoneuvoja valmistavat Britanniassa bussirakentaja Alexander Dennis, Ford, General Motorsin omistama IBC Vehicles, amerikkalaisen Paccarin omistama Leyland Trucks sekä perinteisiä Lontoon takseja valmistava, kiinalaisen Geelyn omistama London Taxis International. Raskaita työmaa-ajoneuvoja valmistavat Britanniassa ainakin Caterpillar, CNH, J. C. Bamford, Komatsu ja Terex. Tärkeimpiä autokomponenttien valmistajia maassa ovat Aisin, Bosch, Calsonic, Dana, Delphi, Denso, GKN, Johnson Matthey, Pilkington, Siemens VDO, TRW ja Visteon.


title: Britannian autoteollisuus

text: Brittiläisen autoteollisuuden alkujuuret ovat autoilun alkuajoissa 1800-luvun lopulla. Lontoolainen insinööri Frederick Simms tutustui saksalaiseen Gottlieb Daimleriin, joka oli vuonna 1885 patentoinut uudenlaisen bensiinimoottorin. Simms hankki oikeudet Daimlerin moottoreihin Britanniassa ja perusti 1893 yrityksen nimeltä The Daimler Motor Syndicate Limited. Kesäkuussa hän toi Englantiin Daimler-moottorilla varustetun Panhard & Levassor -automobiilin, jolla ajettiin Southamptonista Malverniin. Vuonna 1896 Simms kuitenkin myi yrityksensä Harry J. Lawsonille, joka osti Coventrystä käytöstä poistetun puuvillatehtaan ja muunsi sen autojen ja moottoreiden valmistukseen sopivaksi. Muitakin yrittäjiä oli liikkeellä samaan aikaan. George Lanchester valmisti 1895–1896 autoja ranskalaisista ja saksalaisista osista. Vuonna 1891 walesiläinen kaivosinsinööri Richard Stephens palasi opintomatkaltaan Yhdysvalloista ja perusti polkupyörä- ja autoverstaan Somersetin Clevedoniin, jossa hän valmisti tiettävästi ensimmäiset täysin brittiläisistä osista kootut moottoriajoneuvot. Vuonna 1900 myös Wolseleyn lampaankeritsemiskonetehtaan johtaja Herbert Austin alkoi rakentaa nelipyöräisiä autoja täysin brittiläisistä osista. Tästä toiminnasta kasvoi Birminghamiin Britannian 1910-luvun suurin autonvalmistaja Wolseley, joka valmisti noin 3 000 autoa vuodessa. Sen ohi tuotantomäärissä meni Henry Fordin Manchesteriin vuonna 1913 perustama autotehdas yli 7 000 automobiilin vuosituotannollaan. Coventryssä vuodesta 1898 toiminut Humber ylsi samaan aikaan noin 2 500 autoon ja vuonna 1901 perustettu Sunbeam 1 700 autoon.


title: Britannian autoteollisuus

text: Ensimmäinen maailmansota käytännössä keskeytti Britannian autotuotannon vuosiksi 1914–1918, mutta autotuotannon sijaan tullut sotatarvikevalmistus auttoi autotehtaita kehittämään yhä tehokkaampia sarjavalmistustekniikoita. Vuonna 1922 Britanniassa toimi 183 autoalan valmistajaa, mutta niistä oli vuonna 1929 jäljellä enää 58. Suurimmat olivat tuolloin Morris ja Austin, joilla oli yhteensä noin 60 prosentin markkinaosuus. Coventryssä vuodesta 1905 toiminut, moottoripyöristä autoihin laajentunut Singer oli kolmantena noin 15 prosentin osuudella.


title: Britannian autoteollisuus

text: Vuonna 1932 Britannia ohitti Ranskan ja nousi Euroopan suurimmaksi autonvalmistajamaaksi. Tämän aseman maa säilytti vuoteen 1955 asti. Vuonna 1937 Britannian vuosituotanto oli noin 380 000 henkilöautoa ja 114 000 hyötyajoneuvoa.


title: Britannian autoteollisuus

text: Morris Motorsin perustaja William Morris, nyt arvoltaan Lordi Nuffield, yhdisti ajoneuvoteollisuutensa vuonna 1938 Nuffield Organisation -nimiseksi konserniksi. Siihen kuuluivat Morris Motorsin lisäksi MG, Wolseley ja vuonna 1890 perustettu Riley. 1930-luvun lopulla Morrisilla oli 27 prosenttia markkinoista, Austinilla 24, Fordilla 15, Standard Motor Companylla 15 prosenttia, Rootes Groupilla 11 prosenttia (merkkeinä Humber ja Sunbeam) ja General Motorsin vuonna 1925 ostamalla Vauxhallilla 10 prosenttia.


title: Britannian autoteollisuus

text: Toisen maailmansodan aikana Britannian autotehtaat joutuivat tekemään sotilasajoneuvoja ja sotilaslentokoneiden komponentteja. Sotien jälkeen terästä säännösteltiin ja sitä saivat lähinnä yritykset, joiden tuotannosta meni vientiin vähintään kolme neljännestä. Autoteollisuus manner-Euroopassa oli Britanniaa pahemmin sodan runtelemaa, ja Yhdysvalloissa ja Australiassa uusien autojen kotimainen kysyntä oli suurempaa kuin kyettiin valmistamaan. Näin Britanniasta tuli nopeasti maailman suurin autojen viejämaa. Kun Britannian osuus maailman autoviennistä oli ollut 15 prosenttia, vuonna 1950 se oli jo 52 prosenttia. Tämä suotuisa tilanne jatkui 1950-luvun puoleenväliin, jolloin Yhdysvaltojen autoteollisuus oli elpynyt niin että autoja alkoi riittää myös vientiin, manner-Euroopan autoteollisuus oli myös päässyt jaloilleen ja Japanin autoteollisuus alkoi voimakkaasti suuntautua vientimarkkinoille.


title: Britannian autoteollisuus

text: 1950-luvun puolivälissä Britannian autotuotannosta 90 prosenttia syntyi viiden suurimman valmistajan tehtaissa: British Motor Corporationin, Fordin, Rootesin, Standard-Triumphin ja Vauxhallin. Seuraavina tulivat Rover ja Jaguar sekä kymmenkunta pientä erikoisvalmistajaa. Fordin tehdas Lontoon lähellä Dagenhamissa oli parhaimmillaan koko Britannian suurin teollisuuslaitos, joka työllisti jopa 40 000 ihmistä


title: Britannian autoteollisuus

text: 1960-luvulle tultaessa Saksa, Ranska ja Japani nousivat yhä vahvemmiksi autontuottajiksi, ja brittiläisen autoteollisuuden oli pitänyt kyetä rationalisoimaan tuotantoaan paljon nopeammin kuin mitä tapahtui säilyttääkseen kilpailukykynsä. Standard-Triumph oli menossa konkurssiin, mutta sen osti kuorma-autovalmistaja Leyland. Vuonna 1966 Lordi Nuffieldin British Motor Corporation ja Jaguar muodostivat BMH:n (British Motor Holdings). Leyland osti pian myös Roverin. Amerikkalainen Chrysler osti Rootes Groupin 1967. Seuraavana vuonna BMH ja Leyland yhdistyivät British Leyland Motor Corporationiksi (BLMC).


title: Britannian autoteollisuus

text: 1960-luvulla brittiläisen autoteollisuuden suurin menestys oli Alec Issigonisin suunnittelema Mini, joka hallitsi pikkuautomarkkinoita yhdessä Rootes Groupin Hillman Impin kanssa. Toinen Issigonisin menestystuote Morris Minor pysyi tuotannossa vuodesta 1948 vuoteen 1971. Fordin menestysmalleja 1960-luvulla olivat Anglia ja Cortina ja Escort. Vauxhallin malleja olivat Victor ja Viva. Vuonna 1963 lanseerattu Rover P6 oli ensimmäinen Vuoden Auto Euroopassa -nimityksen saanut automalli, ja siitä tuli Britannian suosituin luksusauto koko vuosikymmeneksi. Harvojen ulottuvilla ollut mutta modernin ja ”svengaavan” Britannian yhdeksi symboliksi noussut Jaguar E-Type esiteltiin 1961 ja pysyi tuotannossa vuoteen 1975 asti. Edullisempia urheiluautovaihtoehtoja olivat Triumph Spitfire , MG MGB ja Ford Capri.


title: Britannian autoteollisuus

text: 1970-luvulle tultaessa Britannian suurin autonvalmistaja BLMC kärsi yhä pahemmin kyvyttömyydestään uudistaa mallistoaan ja markkinointiaan kilpailun edellyttämällä tavalla. Sen monet mallit ja merkit kilpailivat keskenään ja estivät tehokkaan sarjavalmistuksen, työntekijät lakkoilivat ja laatuongelmat pahenivat. Modernimmat ja EEC-vapaakauppasopimuksen myötä yhä edullisemmat tuontiautot kuten Datsun, Renault ja Volkswagen söivät brittiautojen markkinaosuutta myös niiden kotimaassa. Brittivalmistajat olivat Austinia lukuun ottamatta hitaita ottamaan käyttöön muun muassa etuvetoa ja hatchback-korityyppiä, mikä teki tilaa sellaisille tuontiuutuuksille kuin Renault 5 ja etenkin Volkswagen Golf.


title: Britannian autoteollisuus

text: BLMC:n automallien markkinaosuus kotimaassaan putosi 40 prosentista 32 prosenttiin vuosien 1971 ja 1973 välillä. Vaikka Morris Marina ja Austin Allegro myivät hyvin kotimarkkinoilla, ne koettiin vanhanaikaisina ja heikkolaatuisina vientimarkkinoilla. BLMC:n ja Leylandin fuusio British Leylandiksi ei sekään auttanut uudistumisessa. Chrysler vetäytyi Euroopasta, jolloin Hillman- ja Sunbeam-merkit lopetettiin. Triumph-tehdas suljettiin Coventryssä vuonna 1980.


title: Britannian autoteollisuus

text: Vuonna 1979 British Leyland aloitti yhteistyön japanilaisen Hondan kanssa. Sen ensimmäisiä tuloksia olivat sisarmallit Triumph Acclaim ja Honda Ballade 1981 sekä Rover 800 -sarja ja Honda Legend 1986. Nissan avasi ensimmäisen Euroopan-tehtaansa Englannin Sunderlandissa 1986 valmistaakseen siellä ensin Nissan Bluebirdiä ja myöhemmin Primeraa ja Micraa. Vuonna 1992 Toyota avasi tehtaan Burnastonissa lähellä Derbyä. Ranskalainen Peugeot otti 1986 käyttöönsä entisen Rootes Groupin tehtaan Rytonissa, mutta sulki sen 2006 siirtääkseen tuotannon Slovakiaan.


title: Britannian autoteollisuus

text: Kun Rover Group myytiin saksalaiselle BMW:lle, Britanniassa ei enää ollut brittiomisteista suurten volyymien automallien valmistajaa. BMW alkoi kuitenkin elvyttää ja modernisoida perinteisiä brittimerkkejä Roveria, Land Roveria, MG:tä ja Miniä. Vuonna 2000 BMW kuitenkin myi Land Roverin Fordille ja Roverin sekä MG:n merkit Phoenix Consortiumille. Näin syntynyt MG Rover Group, viimeinen brittiomistuksessa ollut henkilöautojen massatuottaja, ajautui kuitenkin konkurssiin 2005. Rover-yhteistyön päätyttyä Honda jatkoi omien malliensa tuotantoa Britanniassa.


title: Britannian autoteollisuus

text: Vuosituhannen vaihteen monimutkaisissa järjestelyissä Rolls-Royce ajautui BMW:n omistukseen ja saman yrityksen Bentley-merkki Volkswagenille.


title: Britannian autoteollisuus

text: Vuonna 2000 Ford ilmoitti lopettavansa henkilöautojen valmistuksen Britanniassa, mutta on sittemmin lisännyt moottoreidensa tuotantoa maassa. Maaliskuussa 2003 Vauxhall sulki tehtaansa Lutonissa ja jäljelle jäi vain kokoonpanotehdas Ellesmere Portissa. General Motors jatkoi kuitenkin Opelin pakettiautojen valmistusta Lutonissa.


title: Britannian autoteollisuus

text: Jaguar ja Land Rover ovat vuodesta 2008 olleet intialaisen Tata Motorsin omistuksessa. Kauppaan sisältyivät myös Rover-, Daimler- ja Lanchester-tuotemerkit. MG on nykyisin Shanghai Automotive Industry Corporationin (SAIC) tytäryhtiön Nanjing Automobilen omistuksessa. Mini ja Rolls-Royce -merkit omistaa BMW, Bentley-merkin Volkswagen Group. Myös monet tällä hetkellä ”kassakaapissa” olevat brittiläiset automerkit, kuten Austin, Riley ja Triumph ovat ulkomaisessa omistuksessa.


title: Britannian autoteollisuus

text: Teollisuushistorioitsija Timothy R. Whislerin mielestä Britannian oma autoteollisuus kaatui kyvyttömyyteen suunnitella, valmistaa ja markkinoida tarpeeksi hyviä autoja. Kilpailijamaihin verrattuna Britannialla oli neljä ratkaisematonta ongelma-aluetta: insinöörityö, tuotteiden suunnittelu, laatu ja jakelu. Tärkeimpänä syynä Whisler pitää autoteollisuuden jähmettyneitä toimintatapoja ja rakenteellista jäykkyyttä, joka esti sopeutumista uusiin markkinaolosuhteisiin. Autoja valmistettiin liian lyhyinä sarjoina, huonolla katteella ja liiaksi käsityönä. Autoyhtiöiden tuotekehitystä johtivat koulutettujen insinöörien ja liikkeenjohtajien sijasta pikemminkin pitkän linjan teknikot ja mekaanikot, jotka olivat tottuneet työskentelemään ”kädet piessä” yksityiskohtien kanssa. Yhdessä valtionhallinnon ja konsulttien kanssa he tukeutuivat vanhoihin toimintatapoihin, keskittyivät kotimarkkinoihin ja ottivat Henry Fordin alulle panemat sarjatuotanto-opit käyttöön liian myöhään jos ollenkaan. Siksi tuotanto oli työvoima- ja käsityövaltaista, laadunvalvonta heikkoa ja työväki aiheutti lakoillaan isoja menetyksiä. Malleja kehitettiin yrityksen ja erehdyksen menetelmin ilman kunnon markkinatutkimusta ja ennakkotestausta. Automerkkejä oli liikaa ja ne olivat usein päällekkäisiä.


title: Sinister

text: Sinister on vuonna 2012 julkaistu kauhuelokuva, jossa on yliluonnollista kauhua. Sen on ohjannut Scott Derrickson, ja sen on käsikirjoittanut Derricksonin kanssa C. Robert Cargill. Pääosia näyttelevät Ethan Hawke, Juliet Rylance, Fred Thompson, James Ransone ja Clare Foley.


title: Sinister

text: Elokuva alkaa tilanteesta, jossa neljä henkilöä seisoo puun alla huput päässään ja silmukat kaulassa. Näkymätön hahmo sahaa oksaa, joka vastapainollaan nostaa henkilöt ylös ja aiheuttaa heidän hirttäytymisensä.


title: Sinister

text:
Kuukausia myöhemmin tosirikoskirjailija Ellison Oswalt (Ethan Hawke) muuttaa murhatun perheen kotiin vaimonsa Tracyn (Juliet Rylance) ja kahden lapsensa kanssa, seitsemänvuotiaan Ashleyn (Clare Foley), joka maalailee omia seiniään, ja kaksitoistavuotiaan Trevorin (Michael Hall D'Addario), joka näkee karmivia painajaisia uudessa kodissa.
Ellison on täysin tietoinen talon aiemmista tapahtumista ja on juuri siksi muuttanut perheineen juuri tuohon taloon. Tätä hän ei kuitenkaan ole kertonut perheelleen. Hän yrittää kirjoittaa uutta mestariromaania todellisten rikosten pohjalta, erityisesti juuri tuossa talossa tapahtuneista.


title: Sinister

text: Pian talossa alkaa tapahtua kummia. Ashley alkaa piirrellä seiniin outoja maalauksia ja Trevor alkaa näkemään painajaisia. Kaiken kukkuraksi Ellison löytää ullakolta laatikon täynnä filmirullia. Yhdessä filmirullassa näkyy edellinen perhe, joka asui talossa. Filmi päättyy äkillisesti kohtaukseen, kun perhe roikkuu puusta hirtettynä. Samaan aikaan outo, pelottava hahmo alkaa ilmestyä talossa ja Ellison saa kauhukseen huomata, että talossa on joku muukin. Muinainen demoni, joka on ottanut heidät seuraavaksi kohteeksi.


title: Cirice

text: Cirice on ruotsalaisen heavy metal -yhtye Ghostin single yhtyeen albumilta "Meliora". Se on yhtyeen ensimmäinen julkaisu laulaja Papa Emeritus III:n kanssa. Kappale julkaistiin ensin yhtyeen Children of Ghost -fanisivustolla ja myöhemmin Ghostin kotisivulla ilmaislatauksena uutiskirjeen tilaajille. Kappaleesta julkaistiin myös musiikkivideo.


title: Cirice

text: Ghost palkittiin kappaleesta parhaan metalliesityksen Grammy-palkinnolla helmikuussa 2016.


title: Cirice

text: Singlen kansikuvan on toteuttanut David Brinley.


title: Albin Rimppi

text: Albin Rimppi (13. kesäkuuta 1871 Juva – 14. joulukuuta 1952 Helsinki) oli suomalainen juristi ja virkamies.


title: Albin Rimppi

text: Rimpin vanhemmat olivat talollinen Kalle Johannes Rimppi ja Maria Kettunen.. Hän pääsi ylioppilaaksi Savonlinnan lyseosta 1895 ja valmistui Helsingin yliopistosta filosofian kandidaatiksi 1898 ja filosofian maisteriksi 1900. Rimppi suoritti vielä ylemmän hallintotutkinnon 1904 ja oikeustutkinnon 1907. Hänestä tuli molempien oikeuksien kandidaatti 1908 ja hän sai varatuomarin arvon 1910.


title: Albin Rimppi

text: Rimppi oli virkamiehenä senaatissa vuodesta 1903 alkaen. Hän toimi siviilitoimituskunnan kanslistina ja protokollasihteerinä vuosina 1912–1940 ja oli sittemmin sisäasiainministeriön poliisiasiain osaston vanhempana hallitussihteerinä. Rimpille myönnettiin esittelijäneuvoksen arvo vuonna 1938. Rimppi toimi myös asianajajana Helsingissä vuodesta 1905 alkaen.


title: Albin Rimppi

text: Albin Rimppi oli naimisissa 1908–1919 Thyra Maria Karstenin (k. 1919) ja 1922–1932 Saima Alina Seppälän (k. 1932) kanssa. Rimppi on haudattu Malmin hautausmaalle Helsinkiin.


title: My God-Given Right

text: My God-Given Right on saksalaisen power metal -yhtye Helloweenin 16. studioalbumi, joka julkaistiin 29. toukokuuta 2015. He julkaisivat albumille yhden singlen ”Battle’s Won” 17. huhtikuuta 2015.


title: My God-Given Right

text: Albumi ylsi Suomen virallisen listan sijalle 5.


title: Lue mun huulilta

text: Lue mun huulilta on rap-artisti Sini Sabotagen 29. toukokuuta 2015 julkaistu ensimmäinen EP-levy. EP julkaistiin kaupallisesti vain digitaalisesti. Sabotage on kertonut halunneensa julkaista uusia kappaleita EP:n muodossa, sillä halusi julkaista uutta tyyliään edustavia uusia kappaleita ennen varsinaista albumia. Kappaleiden tuotannoista vastaavat Aleksi Asiala, DJPP ja JS16.


title: Lue mun huulilta

text: EP:n ensimmäisenä singlenä julkaistiin sen nimikappale, jolla on mukana myös Goucci-taiteilijanimellä esiintyvä Jare Brand. EP:n ”Muuta ku mä” -kappaleella puolestaan vierailee Idols-finalisti Alma Miettinen.


title: Klassikot (Yön albumi)

text: Klassikot on vuonna 2013 ilmestynyt Yön kokoelma-albumi, joka kuuluu EMI:n julkaisemaan "Classics"-sarjaan. Levyn kansitekstit on kirjoittanut tietokirjailija Juha Rantala.


title: Felix Schütz

text: Felix Schütz (s. 3. marraskuuta 1987 Erding, Länsi-Saksa) on saksalainen jääkiekkoilija, joka pelaa Ruotsin SHL-liigan Rögle BK:ssa. Hän on pelipaikaltaan keskushyökkääjä, mutta osaa pelata myös laidassa.


title: Felix Schütz

text: Schütz on TSV Erdingin kasvatti. Hän pelasi juniorina sittemmin Jungadler Mannheimissa, jossa Schütz voitti Deutsche Nachwuchsligan mestaruuden vuonna 2004. Kaudeksi 2004–2005 hän siirtyi EV Landshutiin, jossa 17-vuotias Schütz debytoi myös miesten peleissä Saksan toiseksi korkeimmalla sarjatasolla 2. Bundesligassa. Hän teki siellä 24 runkosarja- ja viidessä playoff-ottelussa tehot 1+2=3. QMJHL-joukkue Saint John Sea Dogs varasi Schützin 41. pelaajana . Hän siirtyi joukkueeseen kaudeksi 2005–2006, jolloin Schütz voitti Sea Dogsin sisäisen piste- ja syöttöpörssin tehoilla 21+31=52. Hänet valittiin kauden päätteeksi QMJHL:n tulokkaiden tähdistökentälliseen.


title: Felix Schütz

text: Buffalo Sabres varasi Schützin neljännellä kierroksella 117. pelaajana . Hän jatkoi kaudella 2006–2007 QMJHL:ssä, jossa Schützin seura vaihtui kuitenkin kesken kauden Sea Dogsista Val-d’Or Foreursiin. Kaudeksi 2007–2008 hän palasi kotimaahansa ja siirtyi DEL-joukkue ERC Ingolstadtiin. Schützin tulokaskausi Saksan pääsarjatasolla toi 46 runkosarjaottelussa tehot 12+13=25 sekä kolmessa playoff-ottelussa yhden syöttöpisteen. Hänet valittiin kauden päätteeksi DEL:n vuoden tulokkaaksi.


title: Felix Schütz

text: Toukokuussa 2008 Schütz teki kolmivuotisen tulokassopimuksen Buffalo Sabresin kanssa. Hän siirtyi seuran organisaatioon kaudeksi 2008–2009, jonka Schütz pelasi kokonaan AHL-joukkue Portland Piratesissa tehden siellä 78 runkosarjaottelussa tehot 15+27=42 sekä viidessä playoff-ottelussa tehot 1+1=2. Kevään 2009 pudotuspeleissä hän jakoi joukkueen sisäisen tehotilaston voiton Tyler Bouckin ja Colton Fretterin kanssa lukemalla +2. Schütz pelasi Piratesissa myös seuraavan kauden 2009–2010, mutta hän ei kuitenkaan jatkanut Pohjois-Amerikassa enää kolmatta sopimuskauttaan, vaan Schütz palasi syksyn 2010 harjoitusleirin jälkeen kaksivuotisella sopimuksella ERC Ingolstadtiin kaudeksi 2010–2011. Kesken seuraavan kauden 2011–2012, lokakuussa 2011 hänen DEL-seuransa vaihtui Ingolstadtista Kölner Haieen. Schütz jakoi kevään 2012 pudotuspeleissä joukkueen sisäisen tehotilaston voiton Philip Gogullan kanssa lukemalla +3.


title: Felix Schütz

text: Kaudella 2012–2013 Schütz jakoi tehoilla 23+18=41 Kölnin sisäisen maalipörssin voiton Chris Minardin kanssa ja sisäisen pistepörssin toisen sijan Charlie Stephensin kanssa. Schütz ja Minard jakoivat koko DEL:n maalipörssin kolmannen sijan Iserlohn Roostersin Michael Wolfin kanssa. Marraskuussa 2012 Schützin sopimusta Kölnin kanssa jatkettiin kahdella vuodella kevääseen 2015. Hän siirtyi kaudeksi 2013–2014 kuitenkin KHL:n laajennusjoukkue Admiral Vladivostokin riveihin. Schütz voitti joukkueen sisäisen piste- ja syöttöpörssin tehoilla 16+22=38 sekä jakoi sisäisen tehotilaston voiton Denis Osipovin kanssa lukemalla +17.


title: Felix Schütz

text: Kesällä 2014 Schütz ei ollut tyytyväinen Admiralilta saamaansa jatkosopimustarjoukseen ja hän palasi saman vuoden syyskuussa kotimaahansa ja siirtyi EHC Münchenin joukkueeseen. Reilua kuukautta myöhemmin Schütz palasi Admiraliin, joka kauppasi hänet joulukuussa Avangard Omskiin vaihdossa Tom Wandelliin. Kaudeksi 2015–2016 Schütz siirtyi jatkamaan KHL-uraansa latvialaiseen Dinamo Riikaan. Hän osoittautui kuitenkin pettymykseksi ja teki 11 ottelussa vain tehot 1+1=2. Dinamo asetti Schützin siirtolistalle ja lähetti hänet farmiin, mutta ennen ensimmäistäkään ottelua siellä Schütz siirtyi lokakuussa 2015 Torpedo Nižni Novgorodin riveihin. Hän sai kuitenkin myös sieltä lähtöpassit joulukuussa. Tammikuussa 2016 Schütz siirtyi loppukauden sopimuksella Ruotsin SHL-liigan Rögle BK:hon. Kesäkuussa 2016 hän teki joukkueen kanssa vuoden mittaisen jatkosopimuksen.


title: Felix Schütz

text: Schütz on edustanut Saksaa MM-kilpailuissa vuosina 2010–2017. Valmennus valitsi hänet vuoden 2010 turnauksessa joukkueensa yhdeksi kolmesta parhaasta pelaajasta. Vuoden 2011 turnauksessa Schütz jakoi kolmella osumallaan Saksan sisäisen maalipörssin voiton John Trippin kanssa. Hän pelasi myös I-divisioonan MM-kilpailuissa vuonna 2006, jolloin Schütz voitti A-lohkon kultaa. Hän pelasi myös Sotšin olympiakisojen 2014 ja Pyeongchangin olympiakisojen 2018 karsinnoissa. Schütz voitti jälkimmäisen turnauksen viimeisen kierroksen maalipörssin ja jakoi Saksan sisäisen pistepörssin voiton Leon Draisaitlin kanssa. Schütz voitti olympiahopeaa 2018.


title: Felix Schütz

text: Schütz pelasi myös alle 20-vuotiaiden MM-kilpailuissa vuosina 2005 ja 2007, joista jälkimmäisessä turnauksessa hän voitti Saksan sisäisen pistepörssin ja jakoi koko turnauksen maalipörssin voiton neljän muun pelaajan kanssa tehoilla 5+3=8. Schütz jakoi myös joukkueensa sisäisen tehotilaston voiton Christoph Gawlikin kanssa lukemalla +3. Hän pelasi myös alle 20-vuotiaiden I-divisioonan MM-kilpailuissa vuonna 2006, jolloin Schütz voitti A-lohkon kultaa. Hän pelasi myös alle 18-vuotiaiden MM-kilpailuissa vuonna 2005 sekä World U-17 Hockey Challengessa vuonna 2004.


title: Felix Schütz

text: Schützin isoveli Axel on entinen Saksan alempien sarjojen jääkiekkoilija.


title: Sidney Nolan

text: Sidney Robert Nolan (1917–1992) oli australialainen taidemaalari, jonka töiden aiheet usein nousevat oman maan mytologiasta ja menneisyydestä.


title: Sidney Nolan

text: Nolan opiskeli taidetta Melbournessa ja alkoi maalata ammattimaisesti vuonna 1938. Hän siirtyi 1940-luvulla abstraktista taiteesta esittäviin töihin ja otti aiheesta australialaisesta mytologiasta, kuten hänen ehkä tunnetuimmassa työssään, maalaussarjassa lainsuojattomasta Ned Kellystä (1945–1947 ja 1954–1957). Nolanin taiteessa on muistoja nostattava ilmapiiri ja teoksissa on abstrakteja osia. Vuonna 1983 Nolan maalasi Sydneyn oopperan "Trubaduuri"-produktion kulissit.


title: RN Bombardiere (1942)

text: RN Bombardiere () oli Italian kuninkaallisen laivaston toisessa maailmansodassa palvellut Soldati-luokan hävittäjä.


title: RN Bombardiere (1942)

text: Alus tilattiin Anconasta CNR:n telakalta. Sen köli laskettiin 7. lokakuuta 1940 ja alus laskettiin vesille 23. maaliskuuta 1942. Alus liitettiin laivastoon vielä samana vuonna 15. heinäkuuta.


title: RN Bombardiere (1942)

text: Alus tuhoutui 17. tammikuuta 1943.


title: RN Corsaro (1941)

text: RN Corsaro () oli Italian kuninkaallisen laivaston toisessa maailmansodassa palvellut Soldati-luokan hävittäjä.


title: RN Corsaro (1941)

text: Alus tilattiin Livornosta OTO:n telakalta. Sen köli laskettiin 23. tammikuuta 1941 ja alus laskettiin vesille vielä saman vuoden lopulla 16. marraskuuta. Alus liitettiin laivastoon 16. toukokuuta 1942.


title: RN Corsaro (1941)

text: Alus upposi osuttuaan miinaan 9. tammikuuta 1943.


title: RN Legionario (1941)

text: RN Legionario () oli Italian kuninkaallisen laivaston toisessa maailmansodassa palvellut Soldati-luokan hävittäjä.


title: RN Legionario (1941)

text: Alus tilattiin Livornosta OTO:n telakalta. Sen köli laskettiin 21. lokakuuta 1940 ja alus laskettiin vesille 16. huhtikuuta 1941. Alus liitettiin laivastoon 1. maaliskuuta 1942.


title: RN Legionario (1941)

text: Alus luovutettiin 15. elokuuta 1948 sotakorvauksena Ranskalle, joka liitti sen laivastoonsa. "Duchaffaultiksi" nimetty alus poistettiin alusluettelosta 12. kesäkuuta 1954.


title: RN Mitragliere (1941)

text: RN Mitragliere () oli Italian kuninkaallisen laivaston toisessa maailmansodassa palvellut Soldati-luokan hävittäjä.


title: RN Mitragliere (1941)

text: Alus tilattiin Anconasta CNR:n telakalta. Sen köli laskettiin 7. lokakuuta 1940 ja alus laskettiin vesille 28. syyskuuta 1941. Alus liitettiin laivastoon 1. helmikuuta 1942.


title: RN Mitragliere (1941)

text: Alus luovutettiin 8. elokuuta 1948 sotakorvauksena Ranskalle, joka liitti sen laivastoonsa. "Jurien de la Gravièreksi" nimetty alus poistettiin alusluettelosta 12. kesäkuuta 1954.


title: RN Squadrista (1942)

text: RN Squadrista () oli Italian kuninkaallisen laivaston toisessa maailmansodassa palvellut Soldati-luokan hävittäjä.


title: RN Squadrista (1942)

text: Alus tilattiin Livornosta OTO:n telakalta. Sen köli laskettiin 4. syyskuuta 1941 ja alus laskettiin vesille 12. syyskuuta 1941. Saksa valtasi syyskuussa 1943 aluksen hinaten sen Genovaan. Alus liitettiin Saksan laivastoon nimellä "TA33". Alus tuhoutui liittoutuneiden ilmapommituksessa 4. syyskuuta.


title: RN Velite

text: RN Velite () oli Italian kuninkaallisen laivaston toisessa maailmansodassa palvellut Soldati-luokan hävittäjä.


title: RN Velite

text: Alus tilattiin Livornosta OTO:n telakalta. Sen köli laskettiin 19. huhtikuuta 1941 ja alus laskettiin vesille vielä samana vuonna 31. elokuuta. Alus liitettiin laivastoon 31. elokuuta 1942.


title: RN Velite

text: Alus luovutettiin 24. heinäkuuta 1948 sotakorvauksena Ranskalle, joka liitti sen laivastoonsa. "Duperréksi" nimetty alus poistettiin alusluettelosta 1961.


title: Vikin kalliopiirrokset

text: Vikin kalliopiirrokset sijaitsevat Rollan saarella Ibestadissa Tromssan läänissä Norjassa. Piirroskenttä sisältää kuusi kalliopiirrosta ja kenttä aukeaa itään Rollen ja Andørjan saarten väliseen Bygdan salmeen. Piirrokset on ajoitettu Norjan jääkauden jälkeiseen kivikauden alkupuoliskon loppulle noin 4300 eaa..


title: Vikin kalliopiirrokset

text: Piirrokset löytyivät vuonna 1947, jolloin dokumentoitiin kaksi kuvakenttää. Povl Simonsen kuitenkin huomautti 1950-luvulla, että kentässä 2 merkityt viivat olivat todennäköisesti luonnollisia halkeamia.


title: Vikin kalliopiirrokset

text: Norjassa on nykyään suuri yksimielisyys siitä, että useimmat kalliopiirrokset tehtiin veden äärelle. Silloin Vikin piirrokset olisi tehty merenrantaan veden ollessa 21 metriä korkeammalla kuin nykyään. Meri on jääkauden jälkeisen maankohoamisen vuoksi laskenut saman verran. Kun maankohoamisen historia tunnetaan, voidaan esittää piirroksille ajoitus 5400 BP eli 4330−4240 eaa.. Tämä sijoittuu jääkauden ajan kivikauden alkupuoliskon lopulle.


title: Vikin kalliopiirrokset

text: Rollen saari on melko korkea ja sen huippu ylittää 1000 metriä. Aiemmin dokumentoitiin kaksi piirroskenttää, mutta nykyään kenttää Vik 2 ei pidetä piirroskenttänä. Ainoa piirroskenttä (Vik 1) sijaitsee 21 metriä merenpinnan yläpuolella. Piirroskenttää alempana olevat tasaiset alueet olivat tuolloin merenpohjaa ja kun eläimet kulkivat vuorenrinnettä, joutuivat ne ohittamaan piirroskallion aivan sen vierestä (näin käy nykyäänkin). Merivesi ulottui piirtämisen alkaessa kentän alaosiin asti. Piirretyt kuviot erottuivat hyvin kallion tummasta taustasta kauas merelle, josta saavuttiin saarelle veneellä.


title: Vikin kalliopiirrokset

text: Piirroskenttä on piirretty hakkaamalla pystysuoraan kallionseinämään urat. Sen päähahmo on noin 1,5 metriä pitkä hirvi tai peura, joka katsoo oikealle koilliseen. Kallion pinta on erodoisoitunut pahasti eikä kaikkia viivoja enää erota. Eläimen sarvet ja selkäviiva ovat siksi kadonneet ja etujalka on "katkennut", koska kivipinta on lohjennut siitä kohdasta pois. Eläimen turvan yli on piirretty vaakaviiva. Vasemmalla on geometrinen kuvio, jossa kahden pystyviivan väliin on piirretty sik-sak-kuvioita. Päähahmon alla on toinen geometrinen kuvio, jossa kulmikkaaseen kehykseen on piirretty "tiimalasin" muotoiset viivat.


title: Vikin kalliopiirrokset

text: Pari metriä oikealla ja hieman ylempänä sijaitsee maaeläimen pää, joka myös katsoo koilliseen. Sen takana on kulmaviiva ja sen edessä 7 vinoviivaa. Vinoviivat ovat kuin lukumäärien merkkinä.


title: Vikin kalliopiirrokset

text: Eräs tulkinta geometrisille kuvioille on pyyntiväline. Samalaisia kuvioita tavataan Norjan kalliopiirroksissa muissakin kohteissa. Nekin on piirretty eläimen lähettyville ja niissä on viivamaisesti täytetty alue. Kyseessä voisi olla pyyntikuopan verkko tai pyyntiaitaus.


title: Annikka Hurme

text: Annikka Hurme (s. 1964 Helsinki) on Valion toimitusjohtaja vuoden 2014 lokakuusta lukien. Hän on valmistunut elintarviketieteiden maisteriksi Helsingin yliopistosta.


title: Annikka Hurme

text: Annikka Hurme on työskennellyt Valiossa eri tehtävissä vuodesta 1989 lähtien. Vuonna 2000 hänestä tuli Valion markkinointijohtaja ja konsernin johtoryhmään hän liittyi vuonna 2004. Vuosien 2007-2014 aikana hän on vastannut vuorotellen lähes kaikista Valion liike- ja konsernitoiminnoista. Hurmeen edeltäjä toimitusjohtajana oli Pekka Laaksonen.


title: Annikka Hurme

text: Hurme on ollut Huoltovarmuuskeskuksen Elintarvikehuoltosektorin puheenjohtaja vuodesta 2011 lähtien. Hän on ollut Altian hallituksen jäsen vuodesta 2010 lähtien, vuodesta 2014 lähtien palkitsemisvaliokunnan jäsen ja toimii nykyään sen hallituksen varapuheenjohtajana.


title: Annikka Hurme

text: Markkinointi & Mainonnan ja Talouselämän asettama raati valitsi toukokuussa 2015 Hurmeen vuoden markkinointijohtajaksi.


title: Annikka Hurme

text: Hurmeen perheeseen kuuluu aviomies ja kaksi aikuista poikaa.


title: Glen Vella

text: Glen Vella (s. 14. toukokuuta 1983) on maltalainen laulaja. Hän edusti Maltaa Eurovision laulukilpailussa 2011 kappaleella "One Life". Vella jäi finaalipaikasta pisteen päähän saaden ensimmäisessä semifinaalissa 54 pistettä ja sijoittuen 11:nneksi.


title: Kyle Baun

text: Kyle Baun (s. 4. toukokuuta 1992) on kanadalainen jääkiekkoilija, joka pelaa Chicago Blackhawksin organisaatiossa.


title: Kyle Baun

text: 26. maaliskuuta 2015 Baun teki kahden vuoden tulokassopimuksen Chicago Blackhawksin kanssa. Hän pelasi Chicagossa loppukauden 2014–2015 ja teki debyyttinsä NHL:ssä 7. huhtikuuta 2015 2–1 -tappiossa Minnesota Wildia vastaan.


title: Deus Ex: Mankind Divided

text: Deus Ex: Mankind Divided on Eidos Montrealin kehittämä toimintaroolipeli, jonka Square Enix on julkaissut 23. elokuuta 2016. "Mankind Divided" on laskutavasta riippuen joko neljäs tai viides osa "Deus Ex" -pelisarjassa. Pelin tarina jatkuu siitä, mihin sen edeltäjä "" (2011) päättyi.


title: Deus Ex: Mankind Divided

text: Peli on voittanut useissa luokissa Canadian Game Awards -palkinnon.


title: Michael Paliotta

text: Michael Paliotta (s. 16. huhtikuuta 1993 Westport, Connecticut) on yhdysvaltalainen jääkiekkoilija, joka siirtyi tammikuussa 2018 AHL-joukkue Texas Starsiin organisaatiossa. Hän on Chicagon kolmannen kierroksen varaus .


title: Michael Paliotta

text: 26. maaliskuuta 2015 Paliotta siirtyi Chicago Blackhawksiin kahden vuoden tulokassopimuksella. 11. huhtikuuta hän teki NHL-debyyttinsä Colorado Avalanchea vastaan runkosarjan 2014–2015 viimeisessä ottelussa. Paliotta siirtyi jo kesällä 2015 Blackhawksista Columbus Blue Jacketsiin isossa pelaajakaupassa, jossa Blackhawks sai Artem Animisovin, Marko Danon, Jeremy Morinin ja Corey Troppin. Blue Jacketsiin menivät Paliottan lisäksi Brandon Saad ja Alex Broadhurst.


title: Michael Paliotta

text: Paliotta pelasi kaudella 2015–2016 yhden pelin Blue Jacketsissa. AHL-seura Lake Erie Monstersia hän edusti 68 runkosarja- ja 8 pudotuspeliottelussa. Monsters voitti kauden päätteeksi AHL:n mestaruuden Calder Cupin. Kauden jälkeen Paliotta teki sopimuksen New York Rangersin kanssa.


title: Michael Paliotta

text: Paliotta pelasi koko kauden 2016–2017 Rangersin farmijoukkueessa Hartford Wolf Packissa. Kausi oli vaikea sekä joukkueelle että Paliottalle, joka teki 52 ottelussa 14 pistettä. Wolf Packista Paliotta siirtyi kaudeksi 2017–2018 AHL-sopimuksella Toronto Marliesiin. Paliotta oli edustanut Marliesia kahdeksassa AHL-ottelussa, kun hänet kaupattiin Texas Starsiin.


title: Zach Palmquist

text: Zach Palmquist (s. 9. joulukuuta 1990) on yhdysvaltalainen jääkiekkoilija, joka pelaa Minnesota Wildin organisaatiossa.


title: Zach Palmquist

text: Palmquist siirtyi 30. maaliskuuta 2015 vapaana pelaajana vuoden mittaisella tulokassopimuksella Minnesota Wildiin.


title: Austin Czarnik

text: Austin Czarnik (s. 12. joulukuuta 1992) on yhdysvaltalainen jääkiekkoilija, joka pelaa Boston Bruinsin organisaatiossa.


title: Austin Czarnik

text: Czarnik siirtyi tulokassopimuksella Boston Bruinsiin 31. maaliskuuta 2015.


title: Joey LaLeggia

text: Joey LaLeggia (s. 24. kesäkuuta 1992) on kanadalainen jääkiekkoilija, joka pelaa St. Louis Bluesin organisaatiossa.


title: Joey LaLeggia

text: 31. maaliskuuta 2015 LaLeggia solmi ensimmäisen ammattilaissopimuksensa siirtyessään kahden vuoden tulokassopimuksella Edmonton Oilersiin.


title: Brady Skjei

text: Brady Skjei (s. 26. maaliskuuta 1994) on yhdysvaltalainen jääkiekkoilija, joka pelaa New York Rangersin organisaatiossa. Hän on Rangersin ensimmäisen kierroksen varaus .


title: Brady Skjei

text: Skjei pelasi kaksi vuotta yliopistokiekkoa Minnesotassa Lakeville North Panthersissa. Ensimmäisellä kaudella hänet valittiin vuoden tulokkaaksi ja toisella kaudella arvokkaimmaksi pelaajaksi. Kahden jälkimmäisen yliopistovuoden aikana Skjei pelasi USA Hockey National Team Development Programissa Michiganissa. Hän pelasi vuoden alle 17-vuotiaiden joukkueessa ja toisen alle 18-vuotiaiden joukkueessa. Jälkimmäisen kauden jälkeen Skjei varattiin New York Rangersiin ensimmäisellä kierroksella . Tulokaskaudellaan Minnesotan yliopistossa Skjei pelasi 36 ottelua, joissa teki yhden maalin ja kaksi syöttöpistettä. Skjei teki tulokassopimuksen New York Rangersin kanssa 1. huhtikuuta 2015. Hän pelasi kauden 2014–2015 loppuun asti AHL:ssä Hartford Wolf Packissa.


title: Brady Skjei

text: Skjei teki ammattilaisuransa ensimmäisen maalin sekä samalla pisteen Calder Cupin pudotuspeleissä Providence Bruinsia vastaan 26. huhtikuuta 2015.


title: Brady Skjei

text: Skjei edustaa maajoukkuetasolla Yhdysvaltoja. Ensimmäisen kerran hän pelasi maajoukkueessa World U-17 Hockey Challengessa vuonna 2011, jolloin hän teki yhden maalin ja sai kolme syöttöpistettä kuudessa ottelussa. Yhdysvallat sijoittui hopealle turnauksessa. Vuonna 2012 Skjei pelasi muutamissa turnauksissa Yhdysvaltojen alle 18-vuotiaiden maajoukkueen kanssa. Yksi näistä oli alle 18-vuotiaiden maailmanmestaruuskilpailut, joissa Skjei voitti heti ensimmäisissä IIHF:n alaisessa turnauksessaan kultaa. Hän oli myös mukana maajoukkueen arviointileirillä ennen vuoden 2013 alle 20-vuotiaiden maailmanmestaruuskilpailuja, mutta häntä ei kuitenkaan valittu lopulliseen kisajoukkueeseen. Hän pääsi alle 20-vuotiaiden kisoihin kuitenkin heti seuraavana vuonna, kun kisat järjestettiin Ruotsissa.


title: RN Alfredo Oriani

text: RN Alfredo Oriani () oli Italian kuninkaallisen laivaston toisessa maailmansodassa palvellut Oriani-luokan hävittäjä.


title: RN Alfredo Oriani

text: Alus tilattiin Livornosta OTO:n telakalta. Sen köli laskettiin 28. lokakuuta 1935 ja alus laskettiin vesille 30. heinäkuuta 1936. Alus liitettiin laivastoon 15. heinäkuuta 1937.


title: RN Alfredo Oriani

text: Alus luovutettiin 1948 sotakorvauksena Ranskalle, joka liitti sen laivastoonsa. "D'Estaingiksi" nimetty alus poistettiin alusluettelosta 1954.


title: Elias Gould

text: Elias Gould (s. 1991) on suomalainen näyttelijä ja laulaja-lauluntekijä. Hän on näytellyt muun muassa yhtä kolmesta pääosasta vuonna 2012 ensi-iltansa saaneessa "Miss Farkku-Suomi" -elokuvassa. Gould on yhdysvaltalaistaustainen.


title: Elias Gould

text: Gouldin esikoissinglen ”Huvilakatu” julkaisi levy-yhtiö PME Records 20. toukokuuta 2015. Gould on itse säveltänyt ja sanoittanut kappaleen ja sen musiikkivideon on ohjannut hänen veljensä Ezra Gould.


title: Lędziny

text: Lędziny on kaupunki Etelä-Puolassa, Sleesian voivodikunnassa, 14 kilometriä Katowicesta länteen. Kaupungin asukasluku oli 16 749 vuonna 2015.


title: Aaro Harju

text: Aaro Harju (6. marraskuuta 1954) on filosofian tohtori ja Sivistysliitto Kansalaisfoorumin pääsihteeri. Hänen toimenkuvaansa ja kiinnostuksen kohteisiinsa ovat kuuluneet kansalais- ja järjestötoiminnan kehittäminen, kansalaisyhteiskunnan edistäminen, osallisuuden, yhteisöllisyyden ja osallistuvan demokratian edistäminen sekä ihmisten omaehtoisen opiskelun tukeminen.


title: Angry Video Game Nerd: The Movie

text: Angry Video Game Nerd: The Movie on vuonna 2014 julkaistu elokuva. Elokuva pohjautuu vuonna 2004 alkaneeseen nettikomediasarjaan "The Angry Video Game Nerd". Elokuvan ohjasi ja käsikirjoitti sarjan tuottaja James Rolfe yhdessä Kevin Finnin kanssa. Elokuvan budjetti oli 325 327 dollaria.


title: Opel Cascada

text: Opel Cascada on Opelin vuodesta 2013 lähtien valmistama kangaskattoinen nelipaikkainen avoauto, joka perustuu alustaltaan ja tekniikaltaan Opel Astra J -malliin. Autoa myydään Isossa-Britanniassa Vauxhallina, Australiassa Holdenina ja vuodesta 2016 alkaen Pohjois-Amerikassa Buickina. Espanjassa mallinimenä on Opel Cabrio. Cascadaa valmistetaan Puolan Gliwicessä.


title: Opel Cascada

text: Cascadaan on saatavana Suomessa kaksi erilaista bensiinimoottoria. Vaihtoehdot ovat 1,4- (140 hv) ja 1,6-litraiset (170/200 hv) turboahdetut Ecotec-moottorit. Kaikki moottorit on varustettu start/stop-järjestelmällä (ei automaattivaihteiston yhteydessä) ja kuusivaihteisella manuaalivaihteistolla. 170-hevosvoimaisen yhteyteen saa halutessaan myös kuusiportaisen automaatin.


title: Opel Cascada

text: Kesällä 2015 Cascada tuli saatavaksi myös dieselkäyttöisenä, voimanlähteenään aiemmin Zafira Tourerissa ja Insigniassa esitelty 2,0 CDTI (170 hv). Samalla uudistettiin myös värivalikoimaa, johon lisättiin kolme uutta vaihtoehtoa.


title: Opel Cascada

text: Ainoa varustetaso Suomessa on Cosmo, johon kuuluu neljä turvatyynyä, ESP, aktiiviset pääntuet, ympäriajosuoja, turvavyönmuistutin kuljettajalle ja etumatkustajalle, 18 tuuman kevytmetallivanteet, sähköikkunat edessä, lämmitettävä nahkaverhoiltu ohjauspyörä, lämmitettävät neljässä suunnassa säädettävät etuistuimet, sähköinen käsijarru mäkilähtöavustimella, pysäköintitutka edessä ja takana, osittain nahkaverhoillut istuimet, sumuvalot, tuulilasinpyyhkijöiden sadetunnistin, etuistuinten sähkötoiminen siirto toiselle riville pääsemiseksi, automaattiset kaukovalot, lämmitettävät sähköpeilit, LED-takavalot ja -päiväajovalot, Radio/CD 600 -soitin, IntelliLink-tietoviihdejärjestelmä, Bluetooth-järjestelmä, ajotietokone ja kaksivyöhykkeinen automaatti-ilmastointi. Kangaskattoon on valittavana veloituksetta neljä erilaista väriä: musta, khaki, ruskea ja viininpunainen.


title: Sähkölinja-auto

text: Sähkölinja-auto eli sähköbussi on sähköllä liikkuva linja-auto.


title: Sähkölinja-auto

text: Keväällä 2015 ilmoitettiin, että HSL ostaa Linkkeriltä 12 sähköbussia kaupunkiliikenteeseen, joiden tuotannosta ja kokoonpanosta vastaa Fortaco.


title: José Rojas

text: José Manuel Rojas Bahamondes (s. 23. kesäkuuta 1983 Talagante, Chile) on chileläinen jalkapalloilija. Hän edustaa chileläistä Universidad de Chileä ja on pelipaikaltaan puolustaja.


title: José Rojas

text: Rojas on edustanut koko ammattilaisuransa ajan kasvattajaseuraansa Universidad de Chileä, lukuun ottamatta lainasopimusta Independienteen vuonna 2006.


title: José Rojas

text: Rojas teki ensiesiintymisensä Chilen maajoukkueessa 9. toukokuuta 2007 ystävyysottelussa Kuubaa vastaan.


title: Urho Somerkivi

text: Urho Artturi Somerkivi (vuoteen 1935 Sällström) (31. lokakuuta 1910 Turku – 27. helmikuuta 1986 Helsinki) oli suomalainen kouluhallintomies, tietokirjailija ja oppikirjojen tekijä.


title: Urho Somerkivi

text: Somerkivi valmistui kansakoulunopettajaksi Sortavalan seminaarista 1933, toimi opettajana Lappeenrannassa 1934–1946 ja Helsingissä 1946–1951, jatkoi opiskelua työn ohessa valmistuen ylioppilaaksi 1940 ja filosofian kandidaatiksi 1946. Somerkivi väitteli filosofian tohtoriksi 1952 kasvatustieteen alaan kuuluvalla tutkimuksella "Bell-Lancasterin vuoro-opetusjärjestelmä Suomessa".


title: Urho Somerkivi

text: Akateeminen ura jatkui Helsingin opettajakorkeakoulun kasvatus- ja opetusopin opettajana 1952–1955 ja Helsingin yliopiston kasvatustieteen dosenttina vuodesta 1958 alkaen.


title: Urho Somerkivi

text: Kouluhallinnossa ura alkoi 1951 Helsingin suomenkielisten kansakoulujen tarkastajana. Vuonna 1955 Somerkivi siirtyi kouluhallitukseen, missä hän toimi kouluneuvoksena 1955–1969 ja kansanopetusosaston osastopäällikkönä 1962–1969.


title: Urho Somerkivi

text: Urho Somerkivi kutsuttiin 1966 kouluhallituksen virkamiehenä Peruskoulun opetussuunnitelmakomitean puheenjohtajaksi. Valtioneuvoston asettaman komitean tehtävänä oli luoda Suomeen muodostettavalle peruskoululle pedagogiset opetustavoitteet. Komitea julkaisi keväällä 1970 ehdotukset "Peruskoulun opetussuunnitelman perusteet" ja "Peruskoulun oppiaineiden opetussuunnitelmat" (POPS I ja II).


title: Urho Somerkivi

text: Urho Somerkiven tutkimus- ja julkaisutoiminta ulottui viidelle vuosikymmenelle. Hän julkaisi seitsemän historiallista tietoteosta ja kahdeksan opetusopasta, oli mukana 45 äidinkielen oppikirjalaitoksen toimittamisessa ja lähes 40 erilaisen oppimateriaalikokonaisuuden valmistamisessa. Hänen tieteellisten artikkeliensa määrä kohoaa yli kuudenkymmenen.


title: Urho Somerkivi

text: Somerkivi oli Suomen kasvatustieteellisen seuran työjäsen vuodesta 1961 ja Suomen kouluhistoriallisen seuran esimies 1953–1973. Hän sai professorin arvonimen 1970. Suomen tietokirjailijat ry myönsi hänelle Warelius-palkinnon 1986 tunnustuksena pitkäaikaisesta työstä tietokirjojen tekijänä.


title: Urho Somerkivi

text: Julkaisuja


title: Mimi

text: Mimi on naisen etunimi. Se on alun perin Maria-nimen ranskalainen kutsumamuoto.


title: Mimi

text: Suomessa Mimit ovat melko harvassa; vuoteen 2015 mennessä se on ollut virallisena nimenä parilla sadalla.


title: Mimi

text: Mimi voi olla myös esimerkiksi Mirjasta käytetty lempinimi.


title: Minka

text: Minka on naisen etunimi. Sen on alun perin puolalainen variantti Vilhelmiinasta, joka on ”lujatahtoista kypäränkantajaa” merkitsevän Vilhelmin sisarnimi. Suomessa Minka-nimeä annettiin jonkin verran jo 1900-luvun puolivälissä, ja se on selvästi yleistynyt vuosituhannen vaihteen jälkeen. Vuodesta 2020 lähtien Minkan nimipäivä on 11. huhtikuuta.


title: Raubtier

text: Raubtier () on vuonna 2007 nimellä Hunter/Killer perustettu ruotsalainen industrial metal -yhtye. Yhtyeen nimi tulee Arnold Schwarzeneggerin elokuvasta Predator – saalistaja ().


title: Rai Vloet

text: Rai Vloet (s. 8. toukokuuta 1995 Schijndel) on alankomaalainen jalkapalloilija, joka edustaa Eredivisiessä pelaavaa PSV Eindhovenia. Pelipaikaltaan Vloet on hyökkäävä keskikenttäpelaaja.


title: Rai Vloet

text: Vloet on PSV Eindhovenin kasvatti. Hän on pelannut seuran kakkosjoukkueessa 39 ottelua tehden niissä yhdeksän maalia. Debyyttinsä seuran edustusjoukkueessa Eredivisiessä Vloet teki elokuussa 2014 NAC Bredaa vastaan. Hän pelasi kauden aikana kahdeksassa Eredivisie-ottelussa ja myös yhdessä Eurooppa-liigan ottelussa sekä juhli kauden päätteeksi Alankomaiden mestaruutta. Kaudella 2015–2016 Vloet debytoi PSV:n paidassa Mestarien liigassa.


title: Rai Vloet

text: Vloet on edustanut Alankomaita monilla eri nuorten maajoukkuetasoilla. Vuonna 2012 hän oli mukana voittamassa EM-kultaa alle 17-vuotiaiden kanssa. Vuodesta 2015 alkaen Vloet on kuulunut Alankomaiden alle 21-vuotiaiden maajoukkueeseen.


title: Rai Vloet

text: Vloetin isä Wiljan Vloet on myös entinen jalkapalloilija. Hän on toiminut myös valmentajana muun muassa Eredivisiessä.


Reserviupseerikoulun esikunta- ja viestikomppania on 1. tammikuuta 2015 voimaan tulleen organisaation mukaisen yksikköjaon mukainen Suomen puolustusvoimien joukkoyksikkö. Sen tehtävänä on kouluttaa reserviupseerikurssin aikana viestilinjan, komentopaikkalinjan, huoltolinjan ja sotilaspoliisilinjan upseerioppilaat. Aikaisempina vuosikymmenenä ennen viestijoukkojen liittämistä esikunnan suojaksi sotilaspoliisikoulutus annettiin jalkaväessä.


title: Reserviupseerikoulun esikunta- ja viestikomppania

text: Linjoilla annetaan johtamisen perusteet eri tehtäviin ja kaikkiin puolustushaaroihin sijoittuville viesti-, sotilaspoliisi- ja huoltoupseereille. Heidän tehtäviään ovat mm. komentopaikkojen perustaminen, viestiverkon rakentaminen ja ylläpitäminen, tärkeiden kohteiden suojaaminen sekä taistelun jatkamisen kannalta keskeinen kunnossapito ja täydentäminen. Yksikön vahvuus on yli 200 upseerioppilasta.


text: Lokakuuhun 2014 saakka viestiaselajin opetus annettiin viestikomppaniassa. Viestikeskus M80:n mukaisesti 1980-luvulla ennen vuoden 1991 uudistusta viestikomppanian opetus jakautui kahtia: prikaatitason viestiminnan kouluttamiseen kolmelle joukkueelle ja pataljoonatason viestitoiminnan kouluttamiseen neljännelle joukkueelle.


title: Det evangelisk-lutherske stift i Norge

text: Det evangelisk-lutherske stift i Norge (DelsiN) () on 2013 Kautokeinossa perustettu norjalainen hiippakunta. Hiippakuntaan kuuluu neljä seurakuntaa (), Balsfjordissa, Kautokeinossa, Tromssassa ja Trondheimissä. Hiippakunnan piispa on Thor Henrik With.


title: Det evangelisk-lutherske stift i Norge

text: Det evangelisk-lutherske stift i Norge tekee läheistä yhteistyötä Suomen evankelisluterilaisen lähetyshiippakunnan ja Ruotsin Missionsprovinsenin kanssa. Hiippakuntien on määrä allekirjoittaa yhteistyösopimus.


title: Jonathan Tah

text: Jonathan Tah (s. 11. helmikuuta 1996 Hampuri) on norsunluurannikkolaisia sukujuuria omaava saksalainen jalkapalloilija, joka edustaa Bundesliigassa pelaavaa Bayer Leverkusenia. Pelipaikaltaan oikeajalkainen Tah on keskuspuolustaja.


title: Jonathan Tah

text: Tah'n kasvattajaseura on Hamburger SV. Hän pelasi seuran kakkosjoukkueessa vuosina 2013-2014. Debyyttinsä seuran ykkösjoukkueessa Bundesliigassa Tah teki elokuussa 2014 Hertha BSC:iä vastaan. Hän pelasi kauden aikana Bundesliigassa 16 ottelua. Syyskuussa 2014 Tah siirtyi kauden mittaiselle lainalle 2. Bundesliigan Fortuna Düsseldorfiin, jossa hän oli kauden aikana kentällä 23 ottelussa.


title: Jonathan Tah

text: Heinäkuussa 2015 Tah siirtyi Bundesliigan Bayer Leverkuseniin. Hän debytoi seuran paidassa elokuussa 1899 Hoffenheimiä vastaan.


title: Jonathan Tah

text: Tah on edustanut Saksaa monissa nuorten maajoukkueissa. Vuodesta 2014 hän on kuulunut Saksan alle 19-vuotiaiden maajoukkueeseen, jossa otteluita on kertynyt kuusi ja maaleja yksi. Vuonna 2015 hän debytoi myös alle 21-vuotiaiden maajoukkueessa. Aikuisten tasolla Tah voi halutessaan edustaa joko Saksaa tai Norsunluurannikkoa. 26. maaliskuuta 2016 hän teki debyyttinsä Saksan maajoukkuessa Englantia vastaan. Kesäkuussa 2016 hänet nimettiin Euroopan-mestaruuskilpailujen joukkueeseen vuonna 2016 Antonio Rüdigerin sijaan.


title: Jonathan Tah

text: Hänen äitinsä on saksalainen ja isansä on norsunluurannikkolainen.


title: Alban William Phillips

text: Alban William Housego Phillips (1914–1975) oli uusiseelantilainen taloustieteilijä, joka tutki erityisesti työllisyyden ja inflaation välistä yhteyttä. Hänen kehittämänsä Phillipsin käyrä on vuonna 1958 esitelty teoria, jonka mukaan työttömyys vaikuttaa inflaatioon käänteisesti. Korkean työttömyyden aikana inflaatio on siis matala ja täystyöllisyyttä kohti siirryttäessä inflaatio suurenee.


title: Alban William Phillips

text: Phillips oli Lontoon yliopiston taloustieteen professori 1958–1967, minkä jälkeen hän toimi Australian kansallisen yliopiston professorina. Hän päätyi Phillipsin käyrä -teoriaansa tutkiessaan sadan vuoden ajalta erityisesti Britannian talouselämän vaiheita. Ne osoittivat, että korkea työllisyysaste merkitsee nopeaa inflaatiota ja vastaavasti matala inflaatio edellyttää suurta työttömyyttä. Talouspolitiikassa tämä yhteys johti Phillipsin mukaan siihen, että oli valittava kahdesta pahasta jompikumpi: joko inflaatio tai työttömyys. Pillipsin käyrä oli syntyaikanaankin kiistelty, ja nykyään sitä pidetään liian yksioikoisena. Tutkijauransa myöhempinä vuosina Phillips tutki myös erilaisia talouselämän optimointimenetelmiä.


title: Ranskansininen

text: Ranskansininen ("Bleu de France") on väri, joka on tyypillisesti edustanut Ranskaa. Sinistä on käytetty ranskalaisten monarkkien heraldiikassa vähintään 12. vuosisadalta asti, jolloin kuninkaiden kultainen lilja esitettiin ensi kerran sinisellä taustalla. Viime aikoina on käytetty kirkkaampaa versiota, joka perustuu tricolorin siniseen, erityisesti urheiluyhteyksissä. Ranskan kansallisjoukkueet käyttävät jokaisessa lajissa yleensä sinistä päävärinään.


title: Ranskansininen

text: Sininen on Ranskan kansallinen kilpaurheiluväri, minkä vuoksi moni ranskalainen moottoriurheiluryhmä on käyttänyt sitä, mukaan lukien Alpine, Amilcar, Ballot, Bugatti, Delage, Delahaye, Gordini, Ligier, Mathis, Matra, Panhard, Pescarolo Sport, Prost Grand Prix, Rondeau, Salmson, Talbot-Lago, Voisin.


title: Ranskansininen

text: Tässä ranskansinisen väripinnan (oheinen väriruutu) värikoordinaatteja (skaalalla 0-255):


title: Ranskansininen

text: Ranskansinisen mukaan on nimetty risteilyalus "MS Bleu de France".


title: Morgam-Viibus

text: Morgam-Viibus tai Morgam-Viipus on tunturi Inarin Lapissa Lemmenjoen eteläpuolella Lemmenjoen kansallispuistossa. Sen korkeus on noin 600 metriä ja se on Viipustuntureista korkein. Lisäksi se on Lemmenjoen kansallispuiston sekä Inarin kunnan korkein kohta.


title: Morgammâras

text: Morgammâras on tunturi Inarin Lapissa Lemmenjoen pohjoispuolella. Sen korkeus on 519 metriä. Se on yksi Maarestuntureista.


title: Raúl Prebisch

text: Raul Prebisch (1901–1986) oli argentiinalainen taloustieteilijä. Vuodesta 1950 hän toimi Yhdistyneiden Kansakuntien eri tehtävissä, esimerkiksi YK:n kauppa- ja kehityskonferenssin Unctadin pääjohtajana.


title: Raúl Prebisch

text: Prebisch toimi taloustieteen professorina Buenos Airesin yliopistossa vuosina 1925–1948. Kyseisen kauden aikana hän toimi myös maan apulaisvaltiovarainministerinä ja Argentiinan Pankin pääjohtajana. Tutkijana Prebisch perehtyi erityisesti kehitysmaiden ongelmiin ja ehdotti niiden aseman parantamiseksi suojatulleja, talousavun lisäämistä ja kehitysmaiden viennin kasvattamista. Tätä Prebischin mallia pidetään edelleen käyttökelpoisena toimintatapana. Prebisch sai vuonna 1974 Intian valtion myöntämän Jawaharlal Nehru -palkinnon kansojen välisen ymmärtämyksen, hyvän tahdon ja ystävyyden edistämisestä.


title: Morgam

text: Morgam tarkoittaa kahta tunturia Inarin Lapissa:


title: Morgenstern

text: Morgenstern on sukunimi:


title: Suomi-Derby

text: Suomi-Derby oli Raviurheilijoiden Liiton (myöh. Suomen Hevosenomistajien Keskusliitto ry) perustama vuosina 1963–1975 (1982) järjestetty Suomen ensimmäinen ravihevosten ikäluokkakilpailu, joka oli tarkoitettu kolmivuotiaille lämminverisille ja nelivuotiaille suomenhevosille.


title: Suomi-Derby

text: Aluksi kilpailu järjestettiin Suurmestaruusravien yhteydessä vuoteen 1969 ja sen jälkeen omana kilpailunaan. Vuodesta 1976 kilpailun nimeksi muutettiin Nuorten Suurravit. Viimeisen kerran kilpailu ajettiin ravilakkovuonna 1982 Riihimäellä, ja tuolloin suomenhevosten lähtö meni peruutukseen, mahdollisesti Suikun ylivoiman ja vastaavan tyyppisen sh-sarjan Kristalliravien läheisyyden johdosta. Asiaan vaikutti myös ravipäivien viime hetken siirrot ja Hevosurheilu-lehden kilpailukutsujen taittovirheet.


title: Brennholtetin kalliopiirros

text: Brennholtetin kalliopiirros (myös Gundersenhaugenin kalliopiirros) sijaitsee Narvikissa Nordlandissa Norjassa. Se on yksinäinen kalliopiirros, jonka aiheena on hirvieläin. Kuvio sijaitsee Narvikin keskustassa. Se ajoitetaan noin 4000 eaa. eli Norjan jääkauden jälkeisen kivikauden loppupuoliskolle.


title: Brennholtetin kalliopiirros

text: Piirroksen löysi Omar Bjarkøy ja sen tutki Povl Simonsen samana vuonna 1958.


title: Brennholtetin kalliopiirros

text: Norjassa on nykyään suuri yksimielisyys siitä, että useimmat kalliopiirrokset tehtiin veden äärelle. Silloin olisi Brennholtetin piirros tehty merenrantaan veden ollessa 27,5 metriä korkeammalla kuin nykyään. Meri on jääkauden jälkeisen maankohoamisen vuoksi laskenut saman verran. Kun maankohoamisen historia tunnetaan, voidaan esittää piirroksille ajoitus 5200 BP eli 4040−3970 eaa..


title: Brennholtetin kalliopiirros

text: Piirroskohde sijaitsee keskellä Narvikin kaupunkia ja opastettu polku lähtee läpikulkutien ja rautatien varrelta osoitteesta Einerveien 99 kohti piirroskohdetta. Toinen lähestymissuunta olisi Vassvikan vierasvenesatamasta. Piirrosalue sijaitsee Brennholtetin mäen päällä, josta löytyy helposti pyöreä silokallio. Piirros sijaitsee kallion pohjoiseen viettävällä sivulla. Kohde on aidattu rautaketjulla ja sen urat on maalattu punaisella maalilla kuvion korostamiseksi.


title: Brennholtetin kalliopiirros

text: Piirtämisaikana meri oli 27,5 metriä ylempänä ja ympäröivä seutu sijaitsi länteen työntyvän niemen päässä. Pohjoispuolella niemen ohittaa Herjangenin vuono, jonka kahden vuonon Rombakenfjordin ja Beisfjordenin väliseen haaraan niemi jää. Niemen seutu on ollut ihmiselle maastollisesti otollinen ympäristö liikkua ja oleskella. Niemen muodostaman vuoriketjun korkein vuori kohoaa yli 1400 metriä merenpinnan yläpuolelle. Piirrokselta näkee Herjangenvuonon yli suoraan Sletjordin kalliopiirroksille. Sletjord 3 on lähes samanikäinen tämän kanssa.


title: Brennholtetin kalliopiirros

text: Piirros sijaitsee paikalla, josta Jan Magne Gjerden mukaan hirvet kävelivät veteen tai nousivat sieltä ylittäessään vuonon ulapan etsiessään ruokalaitumia saarista.


title: Brennholtetin kalliopiirros

text: Piirros esittää hirveä, joka katsoo oikealle. Se on piirretty hakkaamalla kallion pinta rikki. Hirvi on piirretty 2−3 senttimetriä leveän ääriviivan avulla, joka on säilynyt erittäin hyvin eroosiota vastaan. Hirvi on lähes luonnollisessa koossa, sarveton ja se on piirretty naturalistisesti hirven tuntomerkkejä seuraten. Hirvi on 2,15 metriä pitkä ja 1,84 metriä leveä. Jalat ovatkin huomattavan pirkät. Piirros on näkynyt veneeseen merellä silloin, kun merenpinta oli 27,5 metriä ylempänä.


title: Luettelo YK:n pakkausnumeroista 0501–0600

text: Alla on esitetty YK:n asettamat kemikaalien sekä teollisten valmisteiden pakkaus- ja kuljetusmerkinnät aineille, joiden YK-numerot ovat 0501–0600.


title: Manuel Alejandro

text: Manuel Alejandro (s. 1933) on espanjalainen viihdemusiikin säveltäjä, joka on säveltänyt erityisesti rakkaudesta kertovia balladeja. Hän oli aktiivisimmillaan 1960-luvulta 1990-luvulle. Hän on työskennellyt esimerkiksi Luis Miguelin, Plácido Domingon, Julio Iglesiasin, Raphaelin, Hernaldo Zúñigan, José Josén, José Luis Rodriguezin, Emmanuelin, Enrique Guzmánin, Isabel Pantojan, Rocío Juradon, Rudy Marquezin ja Jeanetten kanssa.


title: Manuel Alejandro

text: Alejandro on säveltänyt yli 500 kappaletta. Hänen tunnetuimpiin sävellyksiin kuuluvat Julio Iglesiasin esittämät "Lo mejor de tu vida" ja "Un hombre solo"


title: Manuel Alejandro

text: Alejandro sävelsi Espanjan vuosien 1966 ja 1967 euroviisuedustuskappaleet "Yo Soy Aquél" ja "Hablemos Del Amor" toimi vuonna 1967 myös Espanjan kapellimestarina kilpailussa. Molemmat kappaleet esitti Raphael.


title: Opel Movano

text: Opel Movano on Opelin vuodesta 1997 lähtien valmistama suurikokoinen pakettiautomalli. Isossa-Britanniassa autoa myydään Vauxhallin merkillä.


title: Opel Movano

text: Opel Movano esiteltiin sisarmalliksi samaan aikaan markkinoille tulleelle toisen sukupolven Renault Masterille. Kolmikkoon liittyi Nissan Interstar vuonna 2002. Movanoa valmistettiin Renault’n tehtaalla Ranskan Batillyssa. Movanoa valmistettiin pakettiauton lisäksi myös pikkubussiversio Tourina ja lava-autona. Saatavilla oli kaksi eri akseliväliä ja korikorkeutta. Pikkubussia valmistettiin vain pidemmällä akselivälillä.


title: Opel Movano

text: Moottorivaihtoehtoina olivat 2,2-, 2,5- ja 2,8-litraiset dieselmoottorit. Saatavana oli viisi- ja kuusivaihteisten manuaalivaihteistojen lisäksi myös kuusiportainen "Easytronic"-robottivaihteisto.


title: Opel Movano

text: Vuonna 2003 Movano koki sisarmalliensa tapaan perusteellisen kasvojenkohotuksen, jossa sen ulkonäköä muutettiin enemmän Vivaroa muistuttavaksi. Auto sai täysin uudet puskurit, ajovalot ja etusäleikön. Sisällä ohjauspyörä ja kojelauta vaihdettiin uusiin.


title: Opel Movano

text: Toisen sukupolven Movano esiteltiin vuonna 2010. Nissan vaihtoi mallinsa nimeksi NV400. Movano on nyt ensimmäistä kertaa saatavana myös takavetoisena mallina. Saatavana on neljä eri akselipituutta ja kolme korkeutta. Pakettiauton lisäksi valmistetaan seitsenpaikkaista kaksikäyttöauto Crew Vania, pikkubussi Busia (16 tai 17 istuinta) sekä pakettiauton ja bussin yhdistelmämalli Combia (6 tai 9 istuinta). Valittavana on myös normaali tai jatko-ohjaamollinen lava-auto sekä erillisellä tavaratilalla varustettu umpikoriauto. Tavaratilaa on korimallista riippuen 8–17 kuutiometriä.